qundao/data-zh-poetry huggingface dataset:
开元寺题壁用杜樊川题开元水阁许丁卯寓开元精舍韵·其二
作者：姚念曾
朝代：清

生涯潦倒信浮沈，已绝名言祇树林。净界月皴松影细，荒台雨渍藓痕深。愁中看雁能无泪，客里闻鸡尚有心。欲问遗芳寻断碣，候虫切切和孤吟。
大窊口
作者：姚恺
朝代：清
体裁：古风

落日衔西岭，牛羊下云根。春山凝春霭，板舆来烟村。山花迷古路，垂柳暗林园。不见尘氛扰，但听水潺湲。车中睇群山，突兀苍龙奔。高出青汉表，远将沧海吞。崩崖豁欲断，潜伏但微痕。蓄势腾空起，疑为熊虎蹲。暝色青苍里，冉冉烟林昏。迷离目力倦，暂停春云轩。衣冠聚童叟，笑语共温存。雁行长幼序，夙懔礼仪门。缘枝思木本，循流思溯源。家声旧清白，礼器仰彝尊。欲问夜何其，月上如金盆。
登玉峰山
作者：姚承丰
朝代：清

群玉浮浮展画屏，遥村近郭总堆青。琳宫缥缈撑孤塔，石磴萦纡界小亭。松桧有声疑雨落，岩峦无主任云停。山僧漱茗殷勘甚，相约何年此再经。
袁浦
作者：姚承丰
朝代：清

畚锸经营苦，帆樯日夜过。水争廛市绕，官比士民多。南北舟车界，淮黄里外河。年年资钜帑，保障竟如何。
题王云樵出猎图
作者：姚承恩
朝代：清

裘马翩翩任指挥，琅琊世胄继前徽。披吟我欲图双照，贾勇君还杀一围。荒草寒云低大野，淡烟疏树冷斜晖。举头莫射南飞雁，恐有征人带信归。谁写丰神上素绡，书生意气直千霄。霜飞大漠苍鹰健，日落平原骏马骄。文思定能惊玉署，壮游常自戴金貂。归来刺饮黄獐血，聊作消寒酒一瓢。
题王云樵出猎图·其一
作者：姚承恩
朝代：清

裘马翩翩任指挥，琅琊世胄继前徽。披吟我欲图双照，贾勇君还杀一围。荒草寒云低大野，淡烟疏树冷斜晖。举头莫射南飞雁，恐有征人带信归。
题王云樵出猎图·其二
作者：姚承恩
朝代：清

谁写丰神上素绡，书生意气直千霄。霜飞大漠苍鹰健，日落平原骏马骄。文思定能惊玉署，壮游常自戴金貂。归来刺饮黄獐血，聊作消寒酒一瓢。
八月九日南郊闲步
作者：姚承燕
朝代：清

出郭皆秋色，寻途荻苇边。晚潮寒带雨，孤塔迥凌烟。樵爨荒榛辟，犁锄废垒穿。拟沽村店酒，生计足渔佃。信见边防固，军资必豫储。荒滩屯士马，远海蹑龙鱼。机仿法郎造，民疑巢燧居。侧闻消寇警，寰宇运舟车。
八月九日南郊闲步·其一
作者：姚承燕
朝代：清

出郭皆秋色，寻途荻苇边。晚潮寒带雨，孤塔迥凌烟。樵爨荒榛辟，犁锄废垒穿。拟沽村店酒，生计足渔佃。
八月九日南郊闲步·其二
作者：姚承燕
朝代：清

信见边防固，军资必豫储。荒滩屯士马，远海蹑龙鱼。机仿法郎造，民疑巢燧居。侧闻消寇警，寰宇运舟车。
送别半蕉
作者：姚支莘
朝代：清
体裁：五言律诗

几日泊归舟，轻装又远游。别怀难胜酒，客路正逢秋。野水明江渚，青山入润州。遥知姑射宰，一榻为君留。
四桂堂小集
作者：姚敬明
朝代：清
体裁：五言律诗

昔过陪佳赏，今来续胜游。天香云外落，仙驭雨馀留。历代多秦晋，联吟是白刘。麈谭霏玉屑，映彻一轮秋。
山居怀王明我
作者：姚文勋
朝代：清

与君数载游，同作天涯客。山色异乡青，归情江水白。今予独处时，念子寒风夕。秋尽犹未还，愁见庭枫赤。
秋日饮王润甫夫子山庄
作者：姚文勋
朝代：清

聚坐松林下，遥听远浦歌。夕阳明古树，微露引疏荷。鸟噪暮山静，风生秋水波。扬亭容问字，呼酒兴偏多。
与诸友游石岭
作者：姚文彬
朝代：清

昨日沈溟过暮雨，新晴已约俊游侣。沿路菊英带霜寒，入山樵子隔烟语。荦确高亚褰衣行，自爱硁然曳屐声。登峰坐憩小盘石，一雁长空点秋碧。
赠南村逸叟
作者：姚文彬
朝代：清

苍苍头白叟，遁迹白云深。石带流泉响，门遮众木阴。海潮松鹤梦，山雨箨龙吟。我亦寒林客，悠悠悔陆沈。
夕眺
作者：姚文炱
朝代：清

望中野色变衰颜，雨后风光天水闲。一片青苔封古石，几行疏树点空山。僧归柳径初传磬，秋入绵衣欲掩关。暂借草亭因待月，肯教夕照负人还。
别友人
作者：姚文烈
朝代：清

三春朝夕感殷勤，又看榴花隔院分。惜别江淹才有赋，送穷韩愈久无文。轻风紫燕高低出，永日黄鹂远近闻。尊酒不堪长啸傲，湖山烟水惜离群。
赤壁
作者：姚文焱
朝代：清

天空木落石崔嵬，怀古凭轩倦眼开。山势欲奔吞浪住，江光不断抱城来。英雄气尽三分业，词客名高两赋才。只有文章传胜地，箫声鹤梦总尘埃。
入山
作者：姚文然
朝代：清
体裁：五言律诗

积雨喜微霁，箯舆便出城。绿深山径合，白涨野桥平。近竹烟初上，穿林犬故迎。半年成契阔，深负买山情。
同潜柱宿百史署中话旧泫然久之
作者：姚文然
朝代：清
体裁：七言律诗

雨阁风灯影动摇，旧游回首倍萧条。三年重酌荆卿酒，万里怜吹伍员箫。玉署余生还啸咏，金门充隐羡渔樵。尚思掩袂分携地，凝碧烟寒罢早朝。
忆邵村
作者：姚文然
朝代：清

生别已肠裂，生聚更呜咽。兄弟四五人，尽倚寒边月。双亲亦从行，眼暗发垂雪。甘旨弗能供，菽水艰一啜。老兄素滑稽，诙谐能中节。舞衣百结余，戏作老莱跌。破彼万古愁，赚此片晷悦。穷边大孝心，事与前贤别。苦地无闲身，预恐炊薪缺。荷斧笑辞亲，上山泪流血。死苦一朝毕，生苦浩茫茫。怀乡与惜别，身外总不遑。昼饥望昼短，夜寒苦夜长。边夜一晨昏，海水三为桑。回首造物恩，豢尔四十霜。生平悲歌心，百思无一当。七尺未遽朽，万苦听所将。其中有真人，冲然广莫乡。弦望自有时，北斗低复昂。万一金鸡鸣，甘霖洒大荒。
忆邵村·其一
作者：姚文然
朝代：清
体裁：古风

生别已肠裂，生聚更呜咽。兄弟四五人，尽倚寒边月。双亲亦从行，眼暗发垂雪。甘旨弗能供，菽水艰一啜。老兄素滑稽，诙谐能中节。舞衣百结余，戏作老莱跌。破彼万古愁，赚此片晷悦。穷边大孝心，事与前贤别。苦地无闲身，预恐炊薪缺。荷斧笑辞亲，上山泪流血。
忆邵村·其二
作者：姚文然
朝代：清
体裁：古风

死苦一朝毕，生苦浩茫茫。怀乡与惜别，身外总不遑。昼饥望昼短，夜寒苦夜长。边夜一晨昏，海水三为桑。回首造物恩，豢尔四十霜。生平悲歌心，百思无一当。七尺未遽朽，万苦听所将。其中有真人，冲然广莫乡。弦望自有时，北斗低复昂。万一金鸡鸣，甘霖洒大荒。
普济堂联
作者：姚文然
朝代：清
体裁：联

但觉眼前生意满；须知世上苦人多。
凉州词
作者：姚文熊
朝代：清
体裁：七言绝句

天风吹冷四时秋，白草黄榆满地愁。流水不知边塞苦，年年犹到陇西头。
浈阳峡
作者：姚文熊
朝代：清
体裁：五言律诗

闻道浈阳峡，扁舟此再过。山围天忽小，石激浪偏多。古木藏猿狖，空岩长薜萝。客心惊岁晚，修阻奈愁何。
阿迷州
作者：姚文燮
朝代：清

磴曲盘难尽，边诈州著阿迷。一丸天罅小，连笮瀑痕低。客榻依琴室，斋钟彻鹤栖。松滋旧图画，感触故山蹊。
京口守风题甘露寺
作者：姚文田
朝代：清

岧峣山寺枕江流，屋角悬铃语未休。山鬼昼驱虎豹出，江斐夜挟鼋鼍游。广陵树见不可渡，瓜步潮生空自愁。北望长安如日远，烟波何处著扁舟。
堂联
作者：姚文田
朝代：清
体裁：联

世上几百年旧家，无非积德；天下第一件好事，还是读书。
山左道中
作者：姚文田
朝代：清

滕阳小雨报春耕，邹峄残山马首迎。北望海云含日气，东来汶水杂冰声。功名不数齐三士，节概终归鲁两生。旧事难从遗老问，路长心急畏邮程。
癸亥闰二月廿四日夜半由徐闻渡海至琼州
作者：姚文田
朝代：清

数年踪迹来南溟，地角天涯无不经。蓬莱方丈渺何许，挂席直指仙人庭。人言海水势震荡，白日无风走涛浪。天枢地轴助回斡，日驭雷车互还往。我闻始怖意转浓，眼界一洗江河空。平生忠信那可仗，或恐骇浪翻虬龙。天空无云驷星直，残月四更如半璧。轻舟试踏鳌背行，阳侯深潜飓母息。澄波下瞰鲛人宫，南极平悬龙伯国。世人举事争阴夷，安耶危耶谁获知。千金人守垂堂诫，万里安能破浪驰。此行合作纪游冠，珊网珠林搜浩汗。东坡昔日叹奇绝，况我南来非谪宦。马鞍山色入沧茫，却望雷州如故乡。海外一声鸡唱晓，早见红日升扶桑。
胥江以子胥名心伤东门县目之言因作长歌陈吴亡之由于子胥亦不能无讥焉尔
作者：姚文田
朝代：清

吴通上国始屈巫，楚败柏举由申胥。两皆复仇非为国，坐令庙社成丘墟。苎萝山下卖新女，大道宫台教歌舞。当时自为沼吴来，竟堕术中悲闇主。皆言哲妇能倾城，岂知召侮在佳兵。伐荆伐越事不已，怨构四国来狺争。功师北征等狂噬，悃款忠言不能制。借问先时谁惎谋，遂使鸱张忘国计。悬目东门众所怜，救时无术一身捐。苏台未见游麋庵，江水先看化墓田。秋风摇落梧宫里，狡兔犹存走狗死。如茶如火空自强，乌喙终湔会稽耻。
自闽入粤道经泉漳潮惠诸郡感事述怀
作者：姚文田
朝代：清

众山磊砢而嵯峨，其水激荡而扬波。地灵藏育有奇气，造物不肯援常科。笃生贤哲纷接踵，下乃一化为偏颇。我由泉山向漳浦，大儒旧里频经过。当时闽学称极盛，岂祇冠带夸呜珂。前李后蔡亦杰出，遗意尚欲追鹿鹅。未知风会变何日，乡里往往寻干戈。有如岐封周旧京，修矛偕作秦人歌。孙卢绎骚为众患，波涛出没随蛟鼍。黄冈迤逦入南粤，肩舆昼日临崇阿。哗然赴诉拦道哭，体攒疮痏田无禾。前者未归后者继，令我蒿目呼奈何。吾闻朱子在漳州，教泽妇女犹渐摩。退之守潮才七日，甘棠遗爱何其多。文能驱鳄竟西徒，至诚感格言岂讹。安得乘风告天帝，早遣壮士倾银河。一洗氛祲布淳化，欣欣八极同祥和。
试院联
作者：姚文田
朝代：清
体裁：联

科场舞弊，皆有常刑，告小人毋撄法网；平生关节，不通一字，诫诸生勿听浮言。
钱塘观潮
作者：姚文田
朝代：清

一声初转海门雷，万叠真如雪作堆。盛气已吞文种墓，余波犹上子陵台。底教金寇全师去，合借钱王射手来。欲写壮观愁笔弱，银山饱看只空回。
题卢忠肃公手札
作者：姚文田
朝代：清

绝野栖迟军鲜饱，凄凉父老贻升枣。草履麻衣体攒镞，三郡遗民同一哭。十年万死不顾身，一朝偾败徒酸辛。皆言阉竖丧明社，海内未遂空无人。奇才伟略世希有，南卢北孙皆绝伦。武陵一出国事去，眼见宫阙飞埃尘。贤豪生与时事会，天意或教支废坏。却令宵小更败之，颠倒终难测茫昧。蒿水桥边战血流，八十日尸犹不收。呼天逻卒鞭且死，人理那复几希留。我从史传考勋迹，卷不能终愤填膈。当时恨无折槛人，请殛奸回谢宗祏。流传翰墨奕世珍，书生余事犹轶群。忧时抚事意慷慨，令我泪堕还沾巾。吁嗟天已厌明德，倔强孤臣空尽力。请看七日降淫霖，一死遗骸求不得。
送九兄羹湖之蓼
作者：姚文鳌
朝代：清

干戈满目未休兵，负笈劳劳独远行。驿路草深官柳细，板桥露白客装轻。已怜鸿雁三秋别，莫动鲈鱼千里情。君到蓼城应念我，屋梁有梦月华明。
山中归
作者：姚文黔
朝代：清
体裁：七言绝句

水涨溪桥取径偏，晓莺新绿夏初天。桃花落尽潇潇雨，洗出满山红杜鹃。
同王渔洋张敦复家羹湖游敬亭山
作者：姚文默
朝代：清
体裁：七言律诗

登临共喜乘朝晖，径绕丹梯翠湿衣。远寺烟销双塔出，平湖风急片帆飞。一湾老树支高阁，千里晴云接短扉。自是乾坤留胜境，凭栏极目思依依。
早至鄱阳一昼夜行四百余里矣
作者：姚斌敏
朝代：清

西风直欲撼天河，水入江心九派多。一夜扁舟落何处，万重山翠万重波。
舟过金陵感怀
作者：姚斌敏
朝代：清

歌残玉树变愁颜，从此莺花属等闲。词客浪传三妇艳，夕阳多在六朝山。依依鸿爪前踪认，渺渺春波短棹还。高咏不酬霖雨愿，也宜盟对白鸥间。
芜湖舟中
作者：姚斌敏
朝代：清

虽无祖生志，慷慨且登舟。山色朝昏异，涛声日夜流。灵风殊恍惚，沙鸟自夷輶。落日宿何处，萧萧芦荻秋。
莫愁湖
作者：姚斌敏
朝代：清

《子夜歌》声出画楼，湖名从此擅千秋。无愁天子愁还在，争似卢家有莫愁。
雨后望西山山色
作者：姚斌敏
朝代：清

雨洗长空净，西郊日又西。云光天外落，山色马头低。古增红泥塔，柴扉白石溪。无须寻栗里，长此结茅栖。
舟行界首望珠湖同张大公度
作者：姚曼
朝代：清
体裁：七言律诗

长堤望断柳丝烟，二月春风正好眠。极目已无归马地，伤心犹对落花天。孤篷客梦还山路，小市人争卖酒钱。惭愧年年飘泊尽，同君又上武林船。
二台
作者：姚柬之
朝代：清

山河双阙险，风雨二台尊。浪破天无岸，云垂海有门。亲朋断消息，衰老在乾坤。欲采枫香汁，灵丸制返魂。
北邙
作者：姚柬之
朝代：清

朝发广莫门，夕登北邙山。山侧无居人，白云相与还。宛彼刘太尉，威名震八蛮。巍巍劝进表，恻恻忧时难。天道不可知，匹磾师啴啴。英雄千古恨，流涕伤心肝。
叶家洲
作者：姚柬之
朝代：清

词藻空南国，饥寒返旧庐。风云催日暮，星月落江虚。短发悲春去，丹心又岁除。食其贫落魄，悔读未焚书。
汲黯
作者：姚柬之
朝代：清

中朝谠论久无闻，一语犹能感圣君。可惜经生汉丞相，不如奴子卫将军。昆仑使自穷青海，封禅书传起白云。下诏轮台嗟又晚，眼前刀笔总深文。
沧江
作者：姚柬之
朝代：清

风寒谢家聚，雪压毛公山。人事悲何极，沧江去不还。消愁诗自解，久病鬓先斑。更少逢时伎，烟波处处艰。
湘水怀石甫
作者：姚柬之
朝代：清

岁晚湘江上，北风吹正哀。灵均千古恨，贾傅一时才。生事留诗卷，余情托酒杯。堤边逢驿使，不敢寄寒梅。
葺吴兰雪祠感赋
作者：姚柬之
朝代：清

后死留吾在，前尘为汝哀。文章真寂寞，祠宇已蒿莱。此日论应定，当时事可咍。阳明陪俎豆，落月好归来。自古遭谗慝，多缘秉轴臣。尔亡由市侩，我病为儒巾。云散蛮荒雨，天高京洛春。平生多缟纻，谁复念陈人。
葺吴兰雪祠感赋·其一
作者：姚柬之
朝代：清

后死留吾在，前尘为汝哀。文章真寂寞，祠宇已蒿莱。此日论应定，当时事可咍。阳明陪俎豆，落月好归来。
葺吴兰雪祠感赋·其二
作者：姚柬之
朝代：清

自古遭谗慝，多缘秉轴臣。尔亡由市侩，我病为儒巾。云散蛮荒雨，天高京洛春。平生多缟纻，谁复念陈人。
试院春阴得故人左匡叔书遂答丁茂才
作者：姚柬之
朝代：清

飘风吹雨上雕阑，琐院深沈怯晓寒。鸡鹜喜阴争握粟，鸾皇愁湿振云翰。故人寥落书来少，贫贱交游语易酸。赖有丁仪慰岑寂，漫宽杯酒暂为欢。
陈思王庙下作
作者：姚柬之
朝代：清

九咏深知孤客悲，西园夜宴不辞疲。文章帝子难争命，落拓才人空自随。斜日荒祠栖蝙蝠，秋风故宅长江蓠。茫茫又触千秋恨，玉轪云旗有所思。
颍口
作者：姚柬之
朝代：清

丹枫黄叶颍城西，淮水汤汤出古黎。野鹤于人恒皎皎，饥乌何事复凄凄。眼空京洛青天远，发短江湖白日低。安得琼苏南岳酒，沙头一饮醉如泥。
书怀
作者：姚栖霞
朝代：清
体裁：五言律诗

空闺何所嗜，琴咏自相将。觅句终宵健，调弦尽日忙。竹怜霜后色，梅爱雪中香。瘦骨耽閒惯，无心学艳妆。
春日书感
作者：姚栖霞
朝代：清
体裁：七言绝句

千红万紫正齐开，细雨斜风又早催。燕剪剪春愁不剪，翻衔愁入小窗来。
万安舟次
作者：姚桂森
朝代：清
体裁：七言绝句

十八滩头下万安，㠝岏乱石水弥漫。平生万事凭忠信，纵遇风波不胆寒。
虔南
作者：姚桂森
朝代：清
体裁：七言绝句

虔南一路好山多，夹岸人家尽枕河。溪水清秋明似镜，篷窗洗眼看青螺。
听松庵
作者：姚梦熊
朝代：清

庵在桃花坞，松深一径迂。夜涛浮石阁，秋影入僧厨。过客看图画，诗人访竹炉。百年凋零尽，山月冷烟芜。
忍草庵
作者：姚梦熊
朝代：清

白云封坞口，疏磬一声流。缘涧分松径，因山起石楼。风泉僧担冷，花院客筇幽。清景堪常住，浮生不自由。
黄埠墩
作者：姚梦熊
朝代：清

孤屿起中流，名传楚公子。一楼杨柳烟，四面芙蓉水。翠袖映雕阑，兰桡系香沚。入山佳景多，登眺从此始。
武昌府署厅事联
作者：姚棻
朝代：清
体裁：联

笔下留有余地步；胸中养无限天机。
题上官文佐翠竹江村画册
作者：姚棻
朝代：清
体裁：六言诗

门外万竿翠竹，江头数点青螺。风动疑闻社鼓，月明好听渔歌。
凤县冬柳词
作者：姚椿
朝代：清

垂手当筵玉酒红，晓乌啼罢暮林空。深山冰雪浑无用，一树承恩在永丰。离思天公也不堪，一星高动影毵毵。乌靴红笠青山路，不是江南是汉南。丝鬓寥天感凤笙，尊前翻唱柳枝情。东君不怕离人苦，更遣明年著意生。
凤县冬柳词·其一
作者：姚椿
朝代：清

垂手当筵玉酒红，晓乌啼罢暮林空。深山冰雪浑无用，一树承恩在永丰。
凤县冬柳词·其三
作者：姚椿
朝代：清

丝鬓寥天感凤笙，尊前翻唱柳枝情。东君不怕离人苦，更遣明年著意生。
凤县冬柳词·其二
作者：姚椿
朝代：清

离思天公也不堪，一星高动影毵毵。乌靴红笠青山路，不是江南是汉南。
吊诸将相诗
作者：姚椿
朝代：清

韩范威名塞外崇，晚年裴令保孤忠。九边动色思元老，四海同声哭相公。静默尚关天下计，安危真有古人风。留侯诚意阳明后，又见文成史册中。廿年节相望君门，手取舆图奉至尊。奢到汾阳难称德，死如新息竟招魂。任遭当道弹章忌，独拜中朝异数恩。外戚勋名藩镇罪，是非身后待谁论。筹笔筹边鬓有霜，酂侯勋伐在旂常。岷峨形胜三持节，戎马功名几战场。儒将军容须整暇，暮年家难太仓皇。孙宏东阁尘封后，谁下西州泣数行。江南封事意如何，同唱西来出塞歌。门户竟分牛李局，边庭终失邓钟和。全家朝右恩荣极，三帅蛮中瘴疠多。何幸武安犹免族，漫将朝露叹蹉跎。节镇重登上将坛，炎风病骨易摧残。国恩毕竟捐躯报，公论都嗟得谥难。百卷传书名寿世，万间广厦士忘寒。无干别有绥苗略，何止才人泪未乾。
吊诸将相诗·其一
作者：姚椿
朝代：清

韩范威名塞外崇，晚年裴令保孤忠。九边动色思元老，四海同声哭相公。静默尚关天下计，安危真有古人风。留侯诚意阳明后，又见文成史册中。
吊诸将相诗·其三
作者：姚椿
朝代：清

筹笔筹边鬓有霜，酂侯勋伐在旂常。岷峨形胜三持节，戎马功名几战场。儒将军容须整暇，暮年家难太仓皇。孙宏东阁尘封后，谁下西州泣数行。
吊诸将相诗·其二
作者：姚椿
朝代：清

廿年节相望君门，手取舆图奉至尊。奢到汾阳难称德，死如新息竟招魂。任遭当道弹章忌，独拜中朝异数恩。外戚勋名藩镇罪，是非身后待谁论。
吊诸将相诗·其五
作者：姚椿
朝代：清

节镇重登上将坛，炎风病骨易摧残。国恩毕竟捐躯报，公论都嗟得谥难。百卷传书名寿世，万间广厦士忘寒。无干别有绥苗略，何止才人泪未乾。
吊诸将相诗·其四
作者：姚椿
朝代：清

江南封事意如何，同唱西来出塞歌。门户竟分牛李局，边庭终失邓钟和。全家朝右恩荣极，三帅蛮中瘴疠多。何幸武安犹免族，漫将朝露叹蹉跎。
屈子祠
作者：姚椿
朝代：清

荆楚邱墟废，湖湘日夜流。异朝余涕泪，同姓托危忧。败壁难为古，寒花易感秋。征途循枉渚，浩荡驾螭虬。
峡中行十余里奇奥殆绝出峡后上辣子山险峻为诸山之最
作者：姚椿
朝代：清

空山无人鸟欲栖，后者鸱啸前猿啼。两面绝壁中一溪，众峰压天天亦低。羲和有辔不得骋，山势欲掣斜阳西。斜阳到山不到地，影射瀑布晴无泥。飞流直下二千丈，冲石石白一色齐。有时欲落不肯落，片片击碎青玻璃。云根突兀峙崖底，沙石相夹成径溪。舆夫利涉视晴雨，我行雨过径不迷。平时暴涨尽淤没，巨浸不许牛驾犁。便思盛夏此消暑，道远何用糇粮赍。山行快意苦易尽，突落万仞高崥嵽。作势伛偻磨盘蚁，举步局蹐藩触羝。仄身树碍险被挂，当头石崩如欲挤。谁知此路有时上，风吹绝顶阴凄凄。下坡走丸侧复侧，势险节短不敢稽。陂陀磈礨尽如此，直使人力穷攀跻。令我回首望石峡，到此阁笔诗难题。
月夜望君山
作者：姚椿
朝代：清

大江西来汉水合，山矗江心立孤塔。青天一月一青山，无数鱼龙夜纷沓。猿声宵啼处处闻，君从何处哀湘君。斑痕泪点向空尽，回首客帆空白云。
江行偶作
作者：姚椿
朝代：清

渺尔天涯去，凄然骚客悲。秋风山谷寺，暮雨小姑祠。归燕依樯远，神鸦舞棹迟。萧萧江上曲，还唱《竹枝词》。
湘妃祠
作者：姚椿
朝代：清

湘瑟十三弦，《离骚》字字传。空江无月夜，太古有情天。怨竹祠山鬼，哀蘋荐水仙。送迎应有曲，谁附《九歌》篇。
滟滪堆
作者：姚椿
朝代：清

河有砥柱山，江有滟滪堆。此皆一当百，转激生风雷。碎石所积成，根结元气胎。崭如太古木，历劫逃天灾。扁舟出当中，一触愁崩摧。如象复如马，涨流益喧豗。吴楚萃珍奇，巨舸嵯峨来。关司启闭严，争逐无迟回。我行良独难，尔何嗜货财。
舟过长寿感赋
作者：姚椿
朝代：清

嘉庆之三载，孟夏月上旬。舟行发巴渝，薄暮濒江滨。因思去年冬，此邑遭黄巾。传闻意尚恻，何况目睹真。系缆上岸行，城市皆沈沦。一山在城西，庙宇黯不新。不知何王宫，楼观栖微尘。栋梁未尽圮，阶级犹可循。劫灰所偶遗，此亦灵光伦。折行入禹庙，明德昭明禋。谓当食万年，何意荒荆榛。内有前县令，坐系经年春。守土弃土走，何以腰垂绅。谍告反得死，何以谢万民。庙前双桂树，围大容转轮。曾见探丸来，烈焰飞城闉。我欲从之语，无言独含颦。偶焉遇牙郎，为我琐细论。自云有父兄，同来达巴岷。与君为同乡，身亦江南人。嗟哉为利谋，岂意遭难屯。先是惊风鹤，寇至闻比邻。自当静境内，大义慷慨申。民心既以安，士气亦以振。常时乏备御，临难犹逡巡。游侦彼何辜，乃向长流湮。静镇尔岂能，闻贼意则瞋。城中击钟鼓，城外丛棘矜。此地高踞山，其下为通津。寇来何坦如，不用设距堙。官守死其职，去就民所遵。县令仓卒逃，余众尤私身。挤排大江中，戢戢为鱼鳞。亲戚谁复知，但闻呼救频。县尉独守廨，平日颇宽仁。贼渠知好官，推磨使之驯。愿为厉鬼死，气结不复呻。元戎率滇师，解园策如神。首问失城罪，有喙何能伸。章绶宜在腰，积贮宜在囷。犴狴宜有囚，库藏宜有银。一一皆自服，絷俟军事竣。独惜十万家，一炬胥泯泯。至今月黑时，野阔飞青磷。众者化为少，富者化为贫。弟行寻其兄，儿啼号其亲。身亦有父兄，欲问无由询。孤身客他乡，已矣长含辛。吾闻此言悲，涕泗横无因。蜀中苦兵久，惟有呼昊雯。作诗纪姓氏，尉张令则陈。生者戒守吏，死者劝为臣。
莲花寺秋感
作者：姚椿
朝代：清

佛镫照客梦，秋气空人心。不历世味艰，安知禅定深。轮蹄滃余壒，钟磬生曾阴。孤花明寒衣，清诗调王琴。肃肃霜下羽，槭槭风间林。归思一以驰，君听空外音。
谢泗亭太守丈邀登高望山望峨眉
作者：姚椿
朝代：清
体裁：古风

三江合流势初放，嘉州一城作堤障。隔江群峰高插天，城中一峰屹相向。江声山色无尽姿，一峰尽纳群峰奇。穹楼乘风欲飞去，对面直扑三峨眉。峨眉如美人，隐见乃有数。太空无纤云，一角秀微露。峰巅横绝太古雪，直射双眸气寒冱。兜罗绵影空濛濛，咫尺何曾堕烟雾。君不见，东坡不作汉嘉守，太息陵云空载酒。谢公家住会稽山，万壑千岩重回首。山巅白云殊有情，一片飞来落吟手。登高著屐更持杯，宣城永嘉古来偶。我闻蜀山首岷嶓，太蒙西来同嵯峨。神仙灵迹閟终古，太冲赋出谁能诃。名山不列五岳数，灌莽堙没千岩阿。明朝径拟入山去，飞云顶上㩳身过。
谢泗亭太守丈邀登高望山望峨眉
作者：姚椿
朝代：清

三江合流势初放，嘉州一城作堤障。隔江群峰高插天，城中一峰屹相向。江声山色无尽姿，一峰尽纳群峰奇。穹楼乘风欲飞去，对面直扑三峨眉。峨眉如美人，隐见乃有数。太空无纤云，一角秀微露。峰巅横绝太古雪，直射双眸气寒冱。兜罗绵影空濛濛，咫尺何曾堕烟雾。君不见，东坡不作汉嘉守，太息陵云空载酒。谢公家住会稽山，万壑千岩重回首。山巅白云殊有情，一片飞来落吟手。登高著屐更持杯，宣城永嘉古来偶。我闻蜀山首岷嶓，太蒙西来同嵯峨。神仙灵迹閟终古，太冲赋出谁能诃。名山不列五岳数，灌莽堙没千岩阿。明朝径拟入山去，飞云顶上身过。
钱南园通政画马
作者：姚椿
朝代：清

古来画马工孰最，公麟后出曹韩低。钱侯骨格古君子，神骏意欲空四蹄。一缣挥霍气象出，万里叱咤风云齐。昂首定当负盐轭，汗血岂是来月氐。北风萧萧莽定阔，谁有万仞凌虚梯。我闻钱侯滇南杰，金马光采动碧鸡。权奇气概戒立仗，詄荡阊阖惊长嘶。平生志不恋刍秣，一蹶岂意湔涂泥。王良累唏伯乐叹，天厩再入庸工诋。枯萁浊水骄日炙，蹇仆敝裘寒雨凄。虽然此马有直干，余怒犹足决狻猊。今观此图挟雄特，断不屑屑从鸡栖。仁人志士各怀抱，高山大川终瞀迷。人间驽骀万万辈，骇汗却走横沙堤。
马肝峡
作者：姚椿
朝代：清

暝色落我前，夜卧入寒曲。素灵迭明晦，深秀藏峰绿。平沙一微步，硖影峻遥瞩。石子霣铿然，倾听久乃续。泉源引虚籁，泠泠何相属。梦醒空中弦，天风戛珠玉。翻嫌人语动，乱此幽响触。山泉赴江水，我梦隔凡俗。
邗江返棹
作者：姚榖人
朝代：清
体裁：七言绝句

买得扁舟一叶还，东风送出绿杨湾。广陵羁旅无多日，又看江南旧处山。
慈利县斋联
作者：姚步瀛
朝代：清
体裁：联

举动即愆尤，常恐已过不闻，获戾于朝廷百姓；官民多壅隔，安得下情上达，推恩如父子一家。
慈利县斋联
作者：姚步瀛
朝代：清
体裁：联

国法不容宽，可怜赤子何知，误蹈桁杨三尺苦；君恩非易报，自愧长官无状，空叨雨露九重恩。
慈利县斋联
作者：姚步瀛
朝代：清
体裁：联

宦海浮沉容吏隐；官衙清净似僧寮。
慈利县斋联
作者：姚步瀛
朝代：清
体裁：联

尔室有青天，只此一片冰心，夜夜焚香盟上帝；群黎皆赤子，唯余满腔热血，时时洒泪到吾民。
慈利县斋联
作者：姚步瀛
朝代：清
体裁：联

慈惠戒优容，总在诚心行实政；利名都摆脱，本来廉吏即真儒。
慈利县斋联
作者：姚步瀛
朝代：清
体裁：联

民不可欺，常愁自折儿孙福；官非易做，怕听人呼父母名。
慈利县斋联
作者：姚步瀛
朝代：清
体裁：联

池小堪留月；亭虚不碍风。
慈利县斋联
作者：姚步瀛
朝代：清
体裁：联

淡如秋菊何妨瘦；清到梅花不畏寒。
慈利县斋联
作者：姚步瀛
朝代：清
体裁：联

百里才疏勤补拙；一官俸薄俭能廉。
与老农闲话欣然有作
作者：姚毓楣
朝代：清
体裁：古风

号物数有万，厥赋判贤愚。群生大块中，秩叙由此区。贵贱位以定，事使途因殊。粤若稽古来，沿袭畴或渝。化行礼乐作，万象一时苏。德风嘘小草，披拂来于于。婴儿念慈母，前行后则趋。茑萝翳松柏，叶叶盘根株。细鳞回春波，健翮翔天衢。上下得其所，在道无隆污。人生际熙皞，浃髓沦肌肤。衣食凭作息，耕凿乐勤劬。毕世与天游，我亦渐忘吾。当前即太古，讵必陶唐处。
偶怀梁节庵胡漱唐
作者：姚永概
朝代：清

上书不报拂衣去，绝类西京梅子真。最痛篇终陈苦语，异时逆耳更无人。
用山谷游王舍人园韵题天柱阁
作者：姚永概
朝代：清

筑阁行省司，地直龙山阳。天晴西北望，岳色不可藏。自古贤政策，在暇不在忙。沈公有道气，官居等宝坊。论徵古典籍，坐集儒衣裳。时流老成泪，或惭燕寝香。去年江淮饥，稻黍不芬芳。库藏又久空，安得化金方。货粟监河侯，救此灾剥床。忧多公膳减，孤负数百觞。世方竞炎热，谁解心清凉。赫然声利场，照以明月光。横流波浩浩，正色天苍苍。潜霍有佳境，中开天地房。宛委古藏书，待公与意量。其男多朴野，争席鱼相忘。其女半高髻，未知时世妆。公令四境安，容我接舆狂。
肯堂用大人韵作诗示予因及予与吴仲懿江阴之旧游而以身强为可宝次韵奉酬
作者：姚永概
朝代：清

生于吴楚爱幽并，五岳填胸不可平。少壮渐过添老态，江湖行遍减山情。高吟斗室春回座，腊雨连宵冷入城。彭蠡枞阳二千里，茫茫帆楫又东征。
题子善秋景
作者：姚永概
朝代：清

柳老西风作意骄，孤蝉独自抱疏条。不知更有春来否，到眼秋光太寂寥。
挽张之洞联
作者：姚汝说
朝代：清
体裁：联

一身系天下安危，武乡侯诚尽瘁鞠躬，那堪日下江河，顿使齐声哭元辅；十载感师门优异，昌黎伯信泰山北斗，却愧老来籍湜，更无建树答恩知。
东皋
作者：姚汝颂
朝代：清
体裁：古风

信步登东皋，夕烟淡林坂。明月出林梢，照见清流浅。息息梅花香，隐隐笛声缓。轻风拂素襟，我怀一何远。
晓江
作者：姚汝颂
朝代：清
体裁：五言绝句

晓江日未升，烟深欲无树。望见邻船灯，稍稍辨江路。
南乡子·送春
作者：姚汭
朝代：清

寂寞锁罗帏。愁看雕梁燕子飞。九十韶光今已尽，春归。一望庭前花影稀。皓魄自生辉。万籁无声烟雾迷。乍见杨花飘紫陌，轻微。忽有薰风吹我衣。
燕
作者：姚济
朝代：清
体裁：五言律诗

楚楚红襟燕，双双画阁飞。泥巢栖最稳，乳哺子相依。鸿鹄志云大，江潭计总非。不如帘幕里，一日一来归。
偕吴挚甫方伦叔家子椿侄携楷朴概三儿子寻披雪瀑即送吴方二君北行
作者：姚浚昌
朝代：清

堆案簿书麻缕缚，偷闲不肯望丘壑。劝农催赋亦有情，走马看山欣出郭。而今身闲得婆娑，青鞋踏遍苍山阿。名山咫尺藏奇瀑，有约不到理则那。朝来好友发清兴，贾勇同寻披雪径。丹青神鬼举国狂，幽溪独向樵夫问。谁梦钧天在帝乡，携壶逃醉人间藏。至今山鬼不敢取，侧立破瓮流天浆。深州故守腰脚好，方子奇情满怀抱。相携绝顶谢时人，飒飒天风动襟缟。源深境绝亦何穷，岂必前规胜从踪。君看厓上题名字，水穿石泐难为功。由来适意莫放手，那得更计百年后。藉莎据石茶烟中，走马撑船亦何有。须臾暮色起遥山，云木相望各渺然。归鸿正北君方出，官里良时莫教失。
八月十五夜与同人西郭泛舟至一览亭迟任庵庸庵不至
作者：姚浚昌
朝代：清

依辰秋魄浑无事，怪底人间竞游戏。老子清兴亦不浅，绝江一棹琉璃碎。朦胧树色隐微峰，云波片片青芙蓉。夜深不作小海唱，恐便惊起龙宫龙。桥栏束人如半晕，千头万手相摩进。长年亦解爱萧瑟，投篙疾过秋鹰迅。石寒水落鱼阻梁，轻舸忽泻溪流觞。息肩息足两何利，愧此满船明月光。大树交柯如斗虬，小树列岸人对愁。清空无绳系孤镜，湛湛欲堕鳊鱼舟。苍山数转坐超忽，溪光沙色望不歇。但添葭苇缀菰蒲，便抵吾乡练潭月。微风织波纤鳞轻，吹船著岸沙头横。良朋隔船望不到，镫火徐散苍烟生。回船陈迹已如梦，酒香未绝茶香送。十二万年同刹那，请君行乐莫教空。
八月十五夜与同人西郭泛舟至一览亭迟任庵庸庵不至·其一
作者：姚浚昌
朝代：清

依辰秋魄浑无事，怪底人间竞游戏。老子清兴亦不浅，绝江一棹琉璃碎。朦胧树色隐微峰，云波片片青芙蓉。夜深不作小海唱，恐便惊起龙宫龙。
八月十五夜与同人西郭泛舟至一览亭迟任庵庸庵不至·其三
作者：姚浚昌
朝代：清

大树交柯如斗虬，小树列岸人对愁。清空无绳系孤镜，湛湛欲堕鳊鱼舟。苍山数转坐超忽，溪光沙色望不歇。但添葭苇缀菰蒲，便抵吾乡练潭月。
八月十五夜与同人西郭泛舟至一览亭迟任庵庸庵不至·其二
作者：姚浚昌
朝代：清

桥栏束人如半晕，千头万手相摩进。长年亦解爱萧瑟，投篙疾过秋鹰迅。石寒水落鱼阻梁，轻舸忽泻溪流觞。息肩息足两何利，愧此满船明月光。
八月十五夜与同人西郭泛舟至一览亭迟任庵庸庵不至·其四
作者：姚浚昌
朝代：清

微风织波纤鳞轻，吹船著岸沙头横。良朋隔船望不到，镫火徐散苍烟生。回船陈迹已如梦，酒香未绝茶香送。十二万年同刹那，请君行乐莫教空。
军中杂感
作者：姚浚昌
朝代：清

上卿承诏转双旌，独立东南万里清。千嶂青山环大幕，五更白雪压孤城。弓刀近徙良家子，刁斗遥传汉将营。为语孙恩莫轻敌，如公忠赤在平生。霍灊南去万峰低，独立津头听鼓鼙。江月自明湓浦北，海潮犹上宛陵西。汉家百六消铜马，楚泽三千下水犀。好借豫章作根本，坐收兵甲与山齐。兵谋庙算两难谙，欲问青天意更含。卜相朝中惊郑五，总戎阃外说朱三。借头说敌谋终坏，抉眼悬门事岂甘。太息豪奸须驾驭，坐看篝火又淮南。八面风云护马舆，将军开幕礼贤初。朝投征虏壶中箭，夜试睢阳架上书。江左衣冠思五巂，并州名誉正双居。燕台自贵真骐骥，骏骨翻劳月俸储。
军中杂感·其一
作者：姚浚昌
朝代：清

上卿承诏转双旌，独立东南万里清。千嶂青山环大幕，五更白雪压孤城。弓刀近徙良家子，刁斗遥传汉将营。为语孙恩莫轻敌，如公忠赤在平生。
军中杂感·其三
作者：姚浚昌
朝代：清

兵谋庙算两难谙，欲问青天意更含。卜相朝中惊郑五，总戎阃外说朱三。借头说敌谋终坏，抉眼悬门事岂甘。太息豪奸须驾驭，坐看篝火又淮南。
军中杂感·其二
作者：姚浚昌
朝代：清

霍灊南去万峰低，独立津头听鼓鼙。江月自明湓浦北，海潮犹上宛陵西。汉家百六消铜马，楚泽三千下水犀。好借豫章作根本，坐收兵甲与山齐。
军中杂感·其四
作者：姚浚昌
朝代：清

八面风云护马舆，将军开幕礼贤初。朝投征虏壶中箭，夜试睢阳架上书。江左衣冠思五巂，并州名誉正双居。燕台自贵真骐骥，骏骨翻劳月俸储。
午鸡
作者：姚浚昌
朝代：清

九衢车马簇云烟，清响因风得偶传。四海烟尘谁起舞，一窗晴色忆谈玄。碧幢幸少祠神使，绛帻深愁作埭年。旅馆下帘浑漫想，重明日月正尧天。
夜发黄村
作者：姚浚昌
朝代：清

城头戍鼓近残更，月黑天高玉斗横。暗径野驼鸣铎过，远村深树见镫明。中原何日东方旦，世路难期蜀道平。见说燕南秋潦盛，正伤荍菽没官程。
季峰寺观瀑布龙潭作歌
作者：姚浚昌
朝代：清

山忽飞行水忽止，谁为大块主张弛。神斤鬼斧削不成，走石流砂皆可喜。破舟侧卧藏大壑，古盂偃仰沈潭底。银汉年年仰面看，只今知在深山里。白龙喷沫怒幽阻，触断崩厓拔地起。若教变酒浇磊块，想注腹中亦如此。妙境从来不可求，扁舟十过今游始。忽里瞿唐三百里，五月悬涛瀑相似。坐疑天公压浊世，倒翻海水洗尘滓。飞雪奔雷又入眼，一瞥惊魂卅年矣。头颅与水争洁白，世路崔嵬生尺咫。何似仙人绿云中，俯视五岳丘垤尔。大巧无心奚足怪，奇处纷拿如黍累。归来寻磴望瀑源，佛阁僧堂半荆杞。增减谁知千劫过，古今聚貉一丘比。请看石上满题名，十九询之骨同死。相期信手掬神泉，共向人间伐毛髓。
宿范水即事是去年经乱处
作者：姚浚昌
朝代：清

信宿邗江路，孤舟又客亭。远天时有电，微月不藏星。问地惊新毁，披图按旧经。他年曾泊处，燐火满荒汀。
寄挚甫
作者：姚浚昌
朝代：清

独坐怀人远，三年尺素迟。春镫微雨夜，贫酒落花时。政好怜岑沐，官闲课衮师。向来文事秘，深浅与谁知。
山斋
作者：姚浚昌
朝代：清

人语四绝窗含光，夜起开户山苍凉。星河卷尽碧无际，祇有孤月悬中央。兴来独往坐潭石，过清之境宜仙藏。树影在地如刻画，微风不起溪烟长。细泉转石响琴筑，定水浮鱼唼落香。谁言过眼但俄顷，鲲鬐蚊睫齐彭殇。只虞邂逅不知惜，交臂一失无由偿。砉然一啸风琅琅，半斜楼影月在梁。是归是寄澹相忘，金翅劈海白东方。
庐陵行
作者：姚浚昌
朝代：清

庐陵城西山陂陁，村舍落落人不多。老翁扬肘语邻媪，今年官吏追呼早。豚子在圈鸡在埘，诘朝坐看迹如扫。我闻驻足问老翁，老翁欲语双睫红。前年县尹逢李公，催科虽急民情通。岂知命薄事难料，昔日狐狸今虎豹。东邻翁媪哭呼天，豪家昨日夺民田。欲将一纸公门去，先费寒机数日钱。数日钱，诚辛苦。天意亦有厚薄时，南村苗枯北村雨。公家有程敢怨嗟，但令无触班头怒。我闻未毕不忍听，穿林避日还入城。城中衙鼓声彭彭，堂前敲朴后吹笙。匡庐仙人黄白侣，夜来不报当关竖。大者千金小铢黍，要津有路通尔汝。日暮传呼新乐舞，明日令君寿小女。
早发
作者：姚浚昌
朝代：清

月地光欲微，云影凝不变。促驾即泥涂，履滑惊偶援。吾生久行役，甘苦倍经炼。追昔马争途，感今鸟知倦。宵舆残梦续，屡呵不能欠。野棠絓幰过，飞雨时著面。老树合重阴，天光让一线。情来兴送将，境往悲同饯。行行眩朝暾，撄世感安宴。
春色将还无端兴感风前花下率意口号汇而录之
作者：姚浚昌
朝代：清

雷惊露断燕飞还，意兴无端似转环。三月春阴山阁暝，一庭花气筚门闲。片云孤出难成雨，野鹤闲飞易返山。底事流莺相唤急，故园归到又江关。袄祠高与白云齐，谋国诸贤尽种蠡。海市已通辽水北，烟艘又过皖城西。山开灊霍连三楚，江挟巴渝出五溪。终是圣朝无外日，治兵不恤法羌氐。旧日梁园诸友散，鸡豚后会倍关情。维摩道足偏多病，梁倚才高解外生。脉脉花光春色薄，濛濛雨脚暮江鸣。何当卜宅南村去，烟舍云塘事耦耕。自别龙眠长薜萝，天风吹绿下槃阿。徐陵文字东游少，殷浩声名北去多。鸠欲依人难择木，燕知得食便营窠。晓来闻道村沽美，且上江楼倒叵罗。诸芳拥绿上闺帏，花意阑珊春意非。无限愁心莺独语，有痕春梦燕双飞。蘼芜香冷输金鸭，杨柳风生忆锦騑。谁信妆台断消息，壁镫犹照彩云衣。
春色将还无端兴感风前花下率意口号汇而录之·其一
作者：姚浚昌
朝代：清

雷惊露断燕飞还，意兴无端似转环。三月春阴山阁暝，一庭花气筚门闲。片云孤出难成雨，野鹤闲飞易返山。底事流莺相唤急，故园归到又江关。
春色将还无端兴感风前花下率意口号汇而录之·其一
作者：姚浚昌
朝代：清
体裁：七言律诗

雷惊露断燕飞还，意兴无端似转环。三月春阴山阁暝，一庭花气荜门闲。片云孤出难成雨，野鹤闲飞易返山。底事流莺相唤急，故园归到又江关。
春色将还无端兴感风前花下率意口号汇而录之·其三
作者：姚浚昌
朝代：清

旧日梁园诸友散，鸡豚后会倍关情。维摩道足偏多病，梁倚才高解外生。脉脉花光春色薄，濛濛雨脚暮江鸣。何当卜宅南村去，烟舍云塘事耦耕。
春色将还无端兴感风前花下率意口号汇而录之·其二
作者：姚浚昌
朝代：清

袄祠高与白云齐，谋国诸贤尽种蠡。海市已通辽水北，烟艘又过皖城西。山开灊霍连三楚，江挟巴渝出五溪。终是圣朝无外日，治兵不恤法羌氐。
春色将还无端兴感风前花下率意口号汇而录之·其五
作者：姚浚昌
朝代：清

诸芳拥绿上闺帏，花意阑珊春意非。无限愁心莺独语，有痕春梦燕双飞。蘼芜香冷输金鸭，杨柳风生忆锦騑。谁信妆台断消息，壁镫犹照彩云衣。
春色将还无端兴感风前花下率意口号汇而录之·其四
作者：姚浚昌
朝代：清

自别龙眠长薜萝，天风吹绿下槃阿。徐陵文字东游少，殷浩声名北去多。鸠欲依人难择木，燕知得食便营窠。晓来闻道村沽美，且上江楼倒叵罗。
晓发蓼塘
作者：姚浚昌
朝代：清

一月东风晓尚寒，闹禽深处过禅关。微茫澹霭村前树，断续残云雨后山。麦秀已匀农事起，水波才绿钓人闲。官舆又是江南梦，愧煞春犁畎亩间。
晓鸦
作者：姚浚昌
朝代：清

铜龙鱼钥正攒更，宫树眠鸦警梦清。彩仗千官穿队影，画楼双镜晓寒声。传头封事虚西府，逋尾闲歌听上城。牢落一翁杨柳畔，含情阵阵看纵横。
暮行东郊
作者：姚浚昌
朝代：清

日黄犹未落，众山生夕霏。不知城郭远，渐觉烟树微。老牸时一鸣，渔樵三五归。即事感桔槔，慨焉思息机。
海门杂感
作者：姚浚昌
朝代：清

吹尽淮南落木风，角声千里满长空。更教明月来天际，无限寒光碧海中。铁瓮城东接浦江，偻船旧部本无双。沿边不是无胡马，未筑三城已受降。江南花鸟久彫残，谁向桑田拾玉丹。闻道重楼起天末，海风吹尽不知寒。身出淮阴旧将家，腰弓臂箭听胡笳。无端独上狼山顶，射得孤鸿落远沙。
海门杂感·其一
作者：姚浚昌
朝代：清

吹尽淮南落木风，角声千里满长空。更教明月来天际，无限寒光碧海中。
海门杂感·其三
作者：姚浚昌
朝代：清

江南花鸟久彫残，谁向桑田拾玉丹。闻道重楼起天末，海风吹尽不知寒。
海门杂感·其二
作者：姚浚昌
朝代：清

铁瓮城东接浦江，偻船旧部本无双。沿边不是无胡马，未筑三城已受降。
海门杂感·其四
作者：姚浚昌
朝代：清

身出淮阴旧将家，腰弓臂箭听胡笳。无端独上狼山顶，射得孤鸿落远沙。
秋兴
作者：姚浚昌
朝代：清

碧鸡金马自天开，吴舶黔賨万里来。铁索有桥通佛国，金沙无水洗滇灰。艰难表疏思雄略，险峻江山养异才。回首昔年觞咏地，卧龙跃马不胜哀。闽江山直惠安桥，海气天风万里遥。漳岛南窥珠浦月，仙霞东瞰浙江潮。烟含碧叶槟榔碎，雨过黄梅荔子娇。寂寞钓龙台畔路，吟魂廿载倩谁招。三吴云物冠南垂，麋鹿台空旧俗移。灵药不辞师子远，角钗争炫日林奇。玉箫金管荒盐市，锦缆牙樯罢漕司。太息海陵诸父老，翠华十见到江涯。我朝绝漠三千里，恰克乌梁大帐开。霜黑寒门通虎节，日黄碎叶进龙媒。繻传东海连西海，星拱中台接上台。谁料北庭南牧马，只今宵旰望边才。黑水南回若木东，煌煌大业忆高宗。獒通西旅书频却，雉贡成周译不重。碧海浮槎丹诏去，黄金铸册紫泥封。岂知此日争蛮触，一例羁縻大度容。忆上狼山百尺楼，醉凭危槛望神州。宫中弋绨悲精卫，阁下丝纶狎海鸥。壮士不青俗客眼，书生空白少年头。洛阳岂少徐文远，碧水丹枫独送秋。
秋兴·其一
作者：姚浚昌
朝代：清

碧鸡金马自天开，吴舶黔賨万里来。铁索有桥通佛国，金沙无水洗滇灰。艰难表疏思雄略，险峻江山养异才。回首昔年觞咏地，卧龙跃马不胜哀。
秋兴·其三
作者：姚浚昌
朝代：清

三吴云物冠南垂，麋鹿台空旧俗移。灵药不辞师子远，角钗争炫日林奇。玉箫金管荒盐市，锦缆牙樯罢漕司。太息海陵诸父老，翠华十见到江涯。
秋兴·其二
作者：姚浚昌
朝代：清

闽江山直惠安桥，海气天风万里遥。漳岛南窥珠浦月，仙霞东瞰浙江潮。烟含碧叶槟榔碎，雨过黄梅荔子娇。寂寞钓龙台畔路，吟魂廿载倩谁招。
秋兴·其五
作者：姚浚昌
朝代：清

黑水南回若木东，煌煌大业忆高宗。獒通西旅书频却，雉贡成周译不重。碧海浮槎丹诏去，黄金铸册紫泥封。岂知此日争蛮触，一例羁縻大度容。
秋兴·其六
作者：姚浚昌
朝代：清

忆上狼山百尺楼，醉凭危槛望神州。宫中弋绨悲精卫，阁下丝纶狎海鸥。壮士不青俗客眼，书生空白少年头。洛阳岂少徐文远，碧水丹枫独送秋。
秋兴·其四
作者：姚浚昌
朝代：清

我朝绝漠三千里，恰克乌梁大帐开。霜黑寒门通虎节，日黄碎叶进龙媒。繻传东海连西海，星拱中台接上台。谁料北庭南牧马，只今宵旰望边才。
秋日偕寒人携楷朴概三儿山中散步
作者：姚浚昌
朝代：清

含秋散晨衿，遵涧缭修岭。林稀山气疏，水落石梁整。远迹人易亲，寡用昼知永。既联渤涉兴，亦遂宣舒请。悬梯掇晚果，瀹茗汲秋井。翠巘当户深，云窦触村冷。平生惬幽期，静缘觊天幸。浮游苟不迷，弥祀同俄倾。旷览日谢暄，发瞆烛思秉。畴偕采药人，长此毕形影。
读吴柳堂侍御遗疏感赋五首·其一
作者：姚浚昌
朝代：清
体裁：七言绝句

埏埴镕金万品舒，先皇大泽遍扶舆。无端一疏传江介，始信当时卫史鱼。
读吴柳堂侍御遗疏感赋五首·其三
作者：姚浚昌
朝代：清
体裁：七言绝句

芙蓉仙阙紫金鱼，都是先朝壤地储。宫史若传调护事，吴公前有广尚书。
读吴柳堂侍御遗疏感赋五首·其二
作者：姚浚昌
朝代：清
体裁：七言绝句

弓诏分明出禁庭，敷天哀痛感群灵。异时中外齐翘首，扶杖褰衣掩泪听。
读吴柳堂侍御遗疏感赋五首·其五
作者：姚浚昌
朝代：清
体裁：七言绝句

玉陛金铺散晓光，钧天一醉梦难长。谁知十部龟兹外，别有人间万宝常。
读吴柳堂侍御遗疏感赋五首·其四
作者：姚浚昌
朝代：清
体裁：七言绝句

三峡栖迟百拜篇，云阳山木未渠怜。只今明月青山夜，独抱深情听杜鹃。
质言一篇送无错
作者：姚浚昌
朝代：清

高树不藏暑，火云蒸午晖。游子戒巾装，何以避炎威。迢迢望经岁，始来雪霏霏。鸤鸠啄桑椹，驾言千里违。贫赘难久留，此情吾已知。挥手在数日，举室同？眙。汝归堂上乐，汝去吾亲悲。悲乐境良殊，那复能挽回。嫁女不远行，如何慰尊慈。报刘苦日短，且复聊相依。滔滔大江水，日夕无停机。南风发庾岭，著意更相催。海门何沆漭，狼山何崔嵬。大泽万怪多，出门慎所之。常言六合表，壮游岂非宜。但恐明发怀，一日肠九回。读书爱玉体，勿逐轻薄儿。天衢轶荡荡，虎豹无蹲睢。木落江上寒，秋高鹰隼飞。望汝时登阁，念予或开扉。予怀江湖深，汝器海山奇。荆州有豚犬，亦逐龙象驰。耸身入阊阖，联步思杜韦。逝将从汝翁，一笑沧海湄。
质言一篇送无错
作者：姚浚昌
朝代：清
体裁：古风

高树不藏暑，火云蒸午晖。游子戒巾装，何以避炎威。迢迢望经岁，始来雪霏霏。鸤鸠啄桑椹，驾言千里违。贫赘难久留，此情吾已知。挥手在数日，举室同�眙。汝归堂上乐，汝去吾亲悲。悲乐境良殊，那复能挽回。嫁女不远行，如何慰尊慈。报刘苦日短，且复聊相依。滔滔大江水，日夕无停机。南风发庾岭，著意更相催。海门何沆漭，狼山何崔嵬。大泽万怪多，出门慎所之。常言六合表，壮游岂非宜。但恐明发怀，一日肠九回。读书爱玉体，勿逐轻薄儿。天衢轶荡荡，虎豹无蹲睢。木落江上寒，秋高鹰隼飞。望汝时登阁，念予或开扉。予怀江湖深，汝器海山奇。荆州有豚犬，亦逐龙象驰。耸身入阊阖，联步思杜韦。逝将从汝翁，一笑沧海湄。
辍棹
作者：姚浚昌
朝代：清

辍棹维春岸，前村落照横。乱鸦争独树，残角闭孤城。山远含烟重，湖澄竞月明。长淮行渐近，何处问韩生。
过半庐隐士天倪阁
作者：姚浚昌
朝代：清
体裁：五言律诗

竞岁闲门掩，寻秋得暂过。地偏浮碧远，楼敞受青多。调古琴悬壁，人稀砌长莎。登临动乡思，江上有卷阿。
送敬甫
作者：姚浚昌
朝代：清

皖江秋浪洗血箭，商芝秦桃满下县。不缘郑驿广招贤，世有萧郎何由见。卣彝出土鼎传周，元珠媚川璞不锼。胸辨淄渑口唯诺，品藻时出日悬秋。江城一别三千里，流星掣电十年矣。忽然名字落吾手，狂叫不及复倒屣。颖士风流未逐贫，布帆春水度江津。西州华屋仍花鸟，回首龙门更几人。
长宵
作者：姚浚昌
朝代：清

虚堂吏散歇弦歌，小立苍苔意若何。独树当空来月早，残蕉入夜受风多。近闻美诏哀鸿雁，准拟诸军罢鹳鹅。直北高寒天路远，长宵无睡对星河。
丹徒道上有感
作者：姚清
朝代：清
体裁：七言律诗

绿绮青萍泛水涯，瀼瀼零露改苍葭。秋原禾黍閒犁犊，古陌松杉噪暝鸦。断井荒碑何代事，寒烟野草几人家。十年旧恨浑如梦，拾穗行歌尽可嗟。
挽总宪刘公宗周
作者：姚清
朝代：清
体裁：五言律诗

元老猷能壮，天胡不憖遗。鞠躬忘利钝，注意任安危。直道轻三黜，深忧毖十思。时穷梁木坏，臣纪独肩仔。
弄珠楼题壁
作者：姚清华
朝代：清

骑龙神女踏波去，手弄明珠入烟雾。至今万顷琉璃中，犹有灵光莽回互。我持绿玉杖，身披白蕉衫。来登湖上楼，湖水如钩衔。千年神物不可见，应随云气归巉岩。天风浪浪振屋瓦，倒卷波涛向空泻。灵旗夜半偶一来，醉抱冰轮斫龙鲊。
林以善画鹰
作者：姚清华
朝代：清

黄尘卷地风萧瑟，白日晦冥天变色。翻空一鸟从天来，欲飞不飞向虚壁。金眸铁爪锐莫当，卓立风骨森开张。将军猿臂不得控，一时狐兔皆遁藏。曹霸画马兼画骨，此诀流传幸弗失。尔良画鹰同画马，运腕如风笔屈铁。长林月黑阴风号，纷纷妖鸟来林皋。安得此鹰一奋击，的除六合无鸱枭。
梅
作者：姚湘
朝代：清

任尔冰条湿粉痕，何须纸帐护春温。红亭远隔人千里，翠羽初飞月一村。留得寒香清到骨，莫听羌笛暗销魂。几年孤负西园约，冻合孤山独掩门。
荆州道中
作者：姚湘
朝代：清

女媭砧响杳冥冥，楚些吟成不忍听。行过渚宫神黯淡，猿啼夜半在空舲。
郭林宗墓
作者：姚湘
朝代：清

知人荐士缅遗踪，此日经过马鬣封。一木势难支大厦，六《屯》祸不及潜龙。登仙只合同元礼，表墓宁须藉蔡邕。更有申屠共标格，高风树屋独名佣。
冬夜寄刘芝田
作者：姚潜
朝代：清
体裁：五言绝句

霜风吹空庭，零落涧声小。怀君夜不眠，坐看阶月晓。
红桥泛舟
作者：姚潜
朝代：清
体裁：七言律诗

人逢逆旅簪偏盍，酒到临流醉复醒。春水由来三月涨，柳条晴到十分青。园林处处成陈迹，花月年年老客星。莫上隋堤高处望，增人惆怅数帆亭。
题酒家壁
作者：姚潜
朝代：清
体裁：七言绝句

亭亭画舸青青柳，浩浩长江渺渺波。过客莫辞樽酒满，隔江风雨更愁多。
栖霞
作者：姚瀚
朝代：清
体裁：五言律诗

峭拔石棱棱，栖霞最上层。六朝黄叶寺，百岁白头僧。护法降龙钵，传家照佛灯。名山天下少，欲下复重登。
潮州西湖渔唱·其一
作者：姚瀚
朝代：清
体裁：七言绝句

步转城西路不遥，满湖烟水碧迢迢。春波一样鱼塘绿，只少双堤并六桥。
潮州西湖渔唱·其七
作者：姚瀚
朝代：清
体裁：七言绝句

绿绕城根草未枯，薄游天气是秋初。水仙祠畔阴凉处，细雨疏烟看打鱼。
潮州西湖渔唱·其三
作者：姚瀚
朝代：清
体裁：七言绝句

湖光山色总溟濛，比较钱塘约略同。两岸金银山对出，南高峰更北高峰。
潮州西湖渔唱·其九
作者：姚瀚
朝代：清
体裁：七言绝句

湖山风景四时新，桃李无花不算春。点缀几株杨柳树，越教西子越精神。
潮州西湖渔唱·其二
作者：姚瀚
朝代：清
体裁：七言绝句

湖上青山抵古杭，湖中烟水绕城厢。十分妆点亭台好，也只徐妃半面妆。
潮州西湖渔唱·其五
作者：姚瀚
朝代：清
体裁：七言绝句

新涨看看没钓矶，鱼虾正美鹭鸶肥。一声渔唱齐惊起，掠碎湖光作对飞。
潮州西湖渔唱·其八
作者：姚瀚
朝代：清
体裁：七言绝句

楼台金碧总玲珑，高下回廊屈曲通。好倩倪迂摩粉本，丹青写我画图中。
潮州西湖渔唱·其六
作者：姚瀚
朝代：清
体裁：七言绝句

待月亭中待月圆，素娥临槛倍娟娟。他家本是多情物，人散无聊更可怜。
潮州西湖渔唱·其十
作者：姚瀚
朝代：清
体裁：七言绝句

铁湖李敏擅才艺，梅放西湖约看花。我道岭南霜雪少，他言今落在僧家。
潮州西湖渔唱·其十一
作者：姚瀚
朝代：清
体裁：七言绝句

唐楚帆缘体不舒，选山养病上壶卢。吟成佳句如披画，一幅西湖水墨图。
潮州西湖渔唱·其十二
作者：姚瀚
朝代：清
体裁：七言绝句

云帆一老净烽烟，上筑重城比铁坚。不是先生施辣手，那能安稳坐湖船。
潮州西湖渔唱·其四
作者：姚瀚
朝代：清
体裁：七言绝句

美人已约董娇娆，来伴西湖荡画桡。同是晓风同是月，丝丝惜少柳千条。
虫声
作者：姚瀚
朝代：清
体裁：五言律诗

有甚堪悲处，于心总不平。每当明月夜，作此断肠声。故国隔千里，乡思正五更。凄凉眠不得，归梦定难成。
挽张之洞联
作者：姚炳奎
朝代：清
体裁：联

古来时局，几见如此艰难，寤寐想贤豪，岂意大星沉八表；今日学人，方当共宏干济，转移关世变，凭谁遗憾慰千秋。
过包孝肃祠
作者：姚焜
朝代：清
体裁：七言绝句

跨驴金斗城边路，孝肃祠前霁景多。千古包家有陂泽，更无人说宋山河。
一枝春·剪春罗
作者：姚燮
朝代：清
体裁：词

叠绿翩黄，罥栏杆、二月晓风无力。天孙已嫁，水样软绡谁织。纤声逗玉，剩燕子、带红斜掠。摇日夕、金翠模糊，六扇画棂烟隔。难描此花姿格。只翁郎诗句，飘零堪忆。游丝袅上，似飏绣绒残碧。吴云半褶，几曾倩、美人刀尺。怜一搦、唾茜裙腰，逊伊颜色。
一枝春·张鸣岐手炉
作者：姚燮
朝代：清
体裁：词

细撷昆吾，爱圆方、范出龙鳞凫脰。摩挲款识，底印绿花微锈。香泥拨麝，许春信、寄梅边否。浑不料、帘外寒深，未过雪时三九。铜仙那年化去，望鸳湖一角，张山如旧。遗来雅制，熨暖几人怀袖。龚壶茗冻，慢吟罢、借渠爇透。撩昨梦、绮阁回灯，牡丹鞋瘦。
一枝春·春饼
作者：姚燮
朝代：清
体裁：词

石冻浮觥，指村帘、有客春边寻醉。风来香腻，莫认麦收天气。鹅脂卷雪，更蝉翼、逊渠松脆。烟一角、傍杏开垆，蘸将露华红细。清芳佐须盐豉。惹涏涏瘦燕，隔樽回睇。甜云软水，尝到俊年滋味。美人掌滑，爱暖拓、试灯筵里。还记荐、人日辛盘，韭花糁翠。
一枝春·自题出门一笑图
作者：姚燮
朝代：清
体裁：词

似听声声，唤人归、一路烟林啼鸟。江峰淡远，画出梦边清稿。心期疏懒，算辜负、小红娇小。恁约伊、密柳藏舲，唱个风残月晓。回看翠楼天邈。散栊鹦帘燕，匆匆草草。扬州杜牧，几误水般年少。词翻大石，且忏却，锦屏才调。风脉脉、春尽江南，落英慢扫。
一枝春·除夕有赠予蜡梅花篮者，邀子桢，剑人同作。
作者：姚燮
朝代：清
体裁：词

晚酒微醺，梦银屏一角，檀云香腻。深情细绾，算抵玉缄遥寄。唇涡磐小，拚尝遍、殢春甜味。还簇住、无数纤蜂，闹影佛龛灯底。冰瓷水仙开未。愿玲珑共结，琼兰连理。流苏护紧，怕有暗风飘起。幽芳易敛，更频取、乳泉匀渍。聊博个、新样团栾，蜡娘送喜。
一棹
作者：姚燮
朝代：清
体裁：七言绝句

凄凉一棹江湖去，栗烈残年风雪飞。凋落故人如木叶，长天寒鸟向谁依？
一痕沙
作者：姚燮
朝代：清
体裁：词

六曲屏山云叠。八尺桃笙如雪。风气透纱凉。荔枝香。斜月银塘初晓。白菡萏花开了。七十二鸳鸯。一双双。
一痕沙
作者：姚燮
朝代：清
体裁：词

卷起低低帘子。飞出双双燕子。不见也相思。况逢时。燕早飞飞去了。帘又低低垂了。若识恁匆匆。悔相逢。
一痕沙
作者：姚燮
朝代：清
体裁：词

系梦一丝丝柳。荡魄一杯杯酒。催别一声声。又啼莺。昨夜楼头灯火。今日江头帆舸。江远树冥冥。乱山横。
一萼红·录别
作者：姚燮
朝代：清
体裁：词

夜迢迢。趁香初酒半，添烛倚红箫。冷黛镌颦，明波画睐，嫣韵堪比陵苕。更携扇、邀凉藓径，正柳外、斜月转西寮。珠露横阶，玉河案户，人影单绡。曾记看荷时节，泛红窗蠡艇，茶榼诗瓢。散絮经年，团沙此夜，分袂须缓明朝。便来岁、瓜期未远，怕再见、多半鬓丝凋。听否西风过梧，落叶萧萧。
一萼红·得阮梅叔书，倚此代答。
作者：姚燮
朝代：清
体裁：词

最难堪，战风梧雨竹，萧瑟似茆庵。病榻秋深，吟灯夜寂，故人书递江南。便那时、芜城春好，吊烟花、隋苑共停骖。携燕寻诗，贴莺买醉，但把愁谙。一自囊琴还海，几云遥望浦，天阔看岚。鬓换苍痕，曲翻红怨，已如老去何戡。问一段、玉钩斜路，敢霜华、催瘦柳毵毵。漫忆城西禊序，佳日重三。
一萼红·秋海棠
作者：姚燮
朝代：清
体裁：词

太凄然。是谁家紫玉，埋梦古墙边。剪蓼分根，揉绒作叶，消受荒月凉烟。枉丹染、蜀鹃恨泪，问旧井、谁觅丽华钿。薄质桃花，小魂豆蔻，楚楚娟娟。一样天生丽质，妒华清春醉，绮烛么弦。露夜零蛩，风晨冷蝶，还肯来与相怜。苦难乞、东皇赐宠，有怨女、抱病负髫年。试看灵芸玉壶，剩唾红嫣。
一萼红·读小谱花影词卷感题
作者：姚燮
朝代：清
体裁：词

恁凄清。把初红晚绿，低诉一声声。檐角天高，帘心梦短，谁伴秃管疏檠。便绝到、黄河远上，恐绛树、不复在旗亭。若问愁侬，艳辰娇夕，也值惺惺。今愿与君申约，约鸾台鹤峤，月白吹笙。春水横塘，梨花细雨，涉甚闲怨闲情。笑多事、痴蚕弄茧，更缠绵、啼得似秋莺。试看秦黄，半生误赚狂名。
一落索
作者：姚燮
朝代：清
体裁：词

独立乱红深处。背风无语。怪伊蝴蝶绕人飞，却不向、花边去。重上画楼日暮。江烟催雨。帆来帆去总依稀，恼多种、垂杨树。
七夕倚蕙江楼吹箫为素姬度曲有怀江南时雪海东石迟
作者：姚燮
朝代：清
体裁：古风

谁家梧桐对我阁，抵住金飙不肯落。水云万顷月一眉，绿影阑干病鬟弱。疏峦八面青莲蓬，银潢不夕衫照空。衫凉暗惹萤背露，扇懒回收荻尾风。佳人古怨托白纻，骚客移情在远渚。烽火江山渺醉魂，蟋�年华感芳侣。锦城昔梦邀画蟾，瓜灯十二牵牛帘。酒心蛾黛横碧纤，钿屏烛腻流膏黏。过筝风紧促离别，败荷不使鸳央淹。螺门笳凄柳摧雪，京口花漂战场血。天东天西鸿雁绝，挂树幺鸾剩哀咽。幺鸾蕤蕤依可怜，香桃骨瘦如束烟。温温潮气浮为梦，袅袅蓉枝倚得肩。乾坤秋高肃砧杵，细撷琼声点钗股。樊川生平罗绮愁，细与红儿寸心贮。寸心抱菂秋最苦，歌罢长吁袖翩舞。关河迢迢夜色阻，多少楼台燕无主，独睇残镫怨荒雨。
万筱
作者：姚燮
朝代：清
体裁：七言律诗

万筱迷瞢金碧光，高闻蝉语与天长。虚庭不受纤埃积，熇暑难欺静室凉。借得苦吟消病苦，啜来香茗杂花香。不知大睡谁为觉，昨日朝暾今夕阳。
万里春
作者：姚燮
朝代：清
体裁：词

舟轻桨细，把春愁摇碎。到湖心、蘸上微凉，似昨宵天气。不辨岚青紫，夕阳外、水烟层起。荡迷茫、人语花香，在东风就里。
三十六湖
作者：姚燮
朝代：清
体裁：五言绝句

春水王郎曲，谁横玉笛歌？湖陂三十六，烟雨至今多。
三姝媚·屧声
作者：姚燮
朝代：清
体裁：词

锵宜钗佩杂。是重台拖试，绣帮红窄。晓梦谁寻，向海棠庭院，隔烟轻蹑。觅去偏遥，剩露藓、几痕香湿。蓦唤笼鹦，一转回廊，听来还霎。三五沉沉秋夕。记月约重门，误伊残叶。半晌俄延，定倩人扶共，软难禁力。唱起吴宫秋草，又帘阴传拍。想到无声旧事，莲花步贴。
三姝媚·赋白莲有赠
作者：姚燮
朝代：清
体裁：词

仙妆轻约素。慢制得晶屏，隔栏回护。洗尽铅华，但抱心如水，不知多苦。泪点盈盈，须受遍、残更风露。浆远歌遥，时节秋深，黯然谁语。莫分栖鸥巢鹭。傍翠叶银塘，乱烟无数。一种难忘，影凄凉，愁向月边描取。梦恐成云，休再问、湘江前路。纵有明珰，更倩那人寄与。
三姝媚·阑干
作者：姚燮
朝代：清
体裁：词

药庭花气午。甚穿花六六，曲通琼户。悄地寻愁，惯绕丹萦翠，揽人回步。月到桐心，记暗拍、钗梁私语。认一层层，搯爪痕留，那禁凄楚。倦要扶香凭去。恼尽被风前，柳枝靠住。昨梦吹笙，但斗昏银络，碧城莺翥。宛转春人又倚，恨天涯何处。剩有苔阴，断蟪啼红烟础。
三家彝诗
作者：姚燮
朝代：清
体裁：古风

积古金石勤剃搓，奇文翼许鲜谬讹。三家彝铭等子姒，二十馀字无殊科。清仪奥僻种水洽，更翻诗意相研摩。愧余谫陋寡新识，敢请逐流扬其波？惟商甲乙序行第，册书胪列如掌螺。申伯尹辛并周辅，丙壬穆产鲁所多。文子为寅宣子甲，考晋之荀遑论他。曰丙曰丁父子系，承先取义何媕娿。乃即阳名证晋地，东阳军道驰朝歌。平阳革自羊舌地，南阳统魏临长河。夙封处父有阳邑，绛郫黄父争嵯峨。此但名阳例殊众，断为其地当匪苛。□叔或属造父裔，史始惟夙终括罗。孟襄成季叔之例，要为卿贰森冠珂。服休迓休见群籍，取释祥顺泥偏颇。曰对乃尽对扬义，沐庥下饮春风和。小臣臣下等谦抑，卑微践爵凛委蛇。何须班列大夫士，释名白虎陈缕覼。贝朋字义古通解，锡百纪述诗菁莪。贝为介属重其寿，冀膺绥祜徵鲐皤。三朋二合作一篆，讵犹切母同梵伽？缀辞苍駮遽难究，恍如扪壁寻蚪蝌。大抵肸蚃佐纯席，竹笾木豆偕挼挲。勋臣私祭勺分虎，明禋上礼尊同牺。承天子赐报祖德，芬苾与实琼山禾。考伐钟鼓舞箾象，克通冥漠谁祝鮀？皇皇故府坠元典，遗器若有神明呵。官厨得此信矜秘，探讨文字徵吟哦。抚扪润质鲜摧剥，若有瘦碧含苔莎。因其所制述所识，拘泥徒若膏盛�。
三日如初夏喜而成歌
作者：姚燮
朝代：清
体裁：古风

入春三日如初夏，雪帽冰衣尽消卸。岚烟浥浥成溽蒸，川色娟娟作云泻。频年丰赡逢大年，海棉山藷无歉田。饮和食德万生乐，相与击壤娱皇天。皇天感民锡民福，快泄真阳煦群育。由蛰而动宜羽毨，以乇为萌将叶缛。小臣献瑞诗初成，与我眷属同太平。方隅四极日镜清，大地鼚舞歌韶英。瓮有宿酒臣且醉，八百流年拚一睡。睡醒不知历短长，但说吾皇已千岁。千岁万岁安有期，六合上下均恬熙。灵芝菹为野菜食，凤凰多于蝴蝶飞。臣虽未从拜飏列，愿编私史誇农羲。
上元夫人步元之曲
作者：姚燮
朝代：清
体裁：古风

华旆绣九鹑，一拂赪烟开。明玉澄万泓，大地春始回。裸族皆可天，积气为层阶。八埏风薰薰，受者毋相猜。道逢希夷师，手抱婴儿胎。谓于莲华心，曾搆千仞台。照耀三清宫，众星如停埃。倒景涵神池，露掌不能揩。日月有暝时，绵顾生远哀。证世形尚存，劫至终当灰。流汎安所穷，逝必要诸归。
上化龙湫
作者：姚燮
朝代：清
体裁：五言律诗

梦从天井过，絷得一龙来。怒水厓心迸，枯云电眼开。似忘民受福，肯使魃为灾。谁闵群生涸，为霖有相才。
上巳日过钱氏息园作
作者：姚燮
朝代：清
体裁：古风

伧也多金穷土木，改葺名园极华缛。游者讶为神仙宫，啧啧从人誇眼福。晴天上巳三月三，闾丘坊巷吾停骖。腰囊解纳扫花费，随例入门穷讨探。苍苔屏风万仞石，粉色栌张玉鸾翮。竹浮廊面不见根，花过人头但留隙。红罘四缭山心台，燕睇远摄春翠来。摇柳钗光作星动，飐荷扇影如云颓。万人海中十亩地，古麝风吹六朝气。荡人眼底冶靡思，拒我胸中丘壑意。今年几家园放春，八门宝马驰曲尘。夕阳递续梦后梦，逝水谁感陈人陈？兹园主人凡四易，武肃王孙今所宅。轩南奉作栗主祠，断础凄烟散瞿麦。我持寸心为瓣香，只一转步生悲凉。耳听西院唱白纻，钿筝锦瑟筵方张。徘徊独抚墙隅桂，露叶浮浮濯吾袂。十三桥下鸳鸯魂，那管临安杜鹃泪？英雄岂逐豪华沈，羁客别有千秋心。明朝春去园芳老，佳酒生刍来独吟。
上巳行
作者：姚燮
朝代：清
体裁：古风

画曲霏江碧浏浏，稚女湔裙试攕手。单衣病客晨未梳，眼眷遥山忆杨柳。柳宜疏鬓山宜眉，燕来问梦莺不知。去日妆台人影绿，东风可怜杜鹃哭。竹梢露紧魂气香，梦约凄烟秋骨凉。纸钱迥野吹巫角，云影平川漂夕阳。湘君玉琴黄土弃，天外阴萝怨脩睇。春膏万顷无枯地，一寸情苗独憔悴。斯人憔悴负行乐，怕诣芳洲搴杜若。杜若不搴情奈何，引丝下上胡蝶多。年华小杏愁凄雨，身世夭桃伤逝波。
下南渡
作者：姚燮
朝代：清
体裁：五言律诗

暗礁森顽铁，风颠簸去舲。崖心千树转，鸟背一村冥。役世愁辕马，营巢感睫螟。今宵幽涧瑟，将我梦来听。
下厂宝松庵二章·其一
作者：姚燮
朝代：清
体裁：古风

岩势方急奔，忽踏一履住。仰失头上鸿，已过溟渤去。披藤寻竹庵，竹缝磬先度。敢因人迹希，老藓漫空布。藉非僧还山，安得入门路？投我佛杵坚，遂定道心怖。延我松根床，敲火理茶具。琴壁不可扪，湿云腻青露。削落一面山，延留片时煦。咀嚼空花馨，萧然得遐寓。
下厂宝松庵二章·其二
作者：姚燮
朝代：清
体裁：古风

与佛默申约，还时当再来。高下东篱花，俟我来时开。禅律持神明，空山尊形骸。孰令吾有缘，而不拒遭猜。过堂担笋奴，似了乐与哀。缠命愁妻孥，托此姓名埋。仰看林外天，一隙穿穷厓。可惜厓势欹，难筑凌风台。我今入山去，试险投芒鞋。愿仗彼佛力，安护终无乖。
下相
作者：姚燮
朝代：清
体裁：七言绝句

沙烟漠漠断杨多，向晚驱车下相过。忽地风笳催梦醒，眼看斜月挂长河。
不寐
作者：姚燮
朝代：清
体裁：五言律诗

病如秋善动，不寐倚寒屏。落叶风多少，难为此夜听。月光窥户白，雨气入灯青。苦况知何限，相怜我独醒。
不愁蚕不肥
作者：姚燮
朝代：清
体裁：古风

不愁蚕不肥，但愁无桑使蚕饥。不愁马不走，但愁无刍使马瘦。不愁心不豪，但愁无钱刀。衣不缯綵食不肉，富贵何能骇人目？女儿嫁人掩面哭，邻子轻年住华屋。
与刘山人泳之五章·其一
作者：姚燮
朝代：清
体裁：古风

奈何离别来，君文与形瘦。秋山削芜绿，骨立弥深秀。飘花溷清涧，香萎即成垢。咏怀齐女贞，谁能诮其陋？高云生薄阴，变象作波皱。虚心以相期，遥遥有岩岫。
与刘山人泳之五章·其三
作者：姚燮
朝代：清
体裁：古风

鬻文供旨瀡，青年乐莱舞。颐养深宅中，未尝出闾户。载续南陔吟，不惭亦何怃？几见寸草晖，得待富贵补。旅食寡欢悦，耳目尽风雨。翘首望白云，谁复有肝腑？
与刘山人泳之五章·其二
作者：姚燮
朝代：清
体裁：古风

大化日凋敝，存者皆形馀。慨然吾道衰，谁读商周书？太空引閒瞩，微茫辨元驹。涵精吐其粕，蓄厚舒以徐。古壁偃瘦鄂，澄潭悬明蝫。使我方寸心，置之皇古初。
与刘山人泳之五章·其五
作者：姚燮
朝代：清
体裁：古风

读君往岁诗，怀我风雪中。风雪浩吴楚，过海无一鸿。斯时独客舟，中道方感蓬。敢劳君梦魂，涉险来相通。忽兹复握手，且罄欢悦衷。欢悦亦何常，明日山万重。
与刘山人泳之五章·其四
作者：姚燮
朝代：清
体裁：古风

砥行畏人识，匿名里闾间。讴吟畅其致，粹然皆道言。万木不动风，霜天自高寒。孤鹤何寥寥，来与清气蟠。琼林匿芜秽，位置将何端。饮啄但能洁，安庸悲草菅？
与叶十八论诗二章·其一
作者：姚燮
朝代：清
体裁：古风

两仪秘灵宰，以性摄其源。虱轮转毫末，芥孔具大圜。浮滓猛荡涤，独领真气还。鍊微入心冶，充之弥人寰。乾坤供役遣，至化翻无权。隐然褫群魄，无由执其端。但见挥手落，朵朵青玉莲。
与叶十八论诗二章·其二
作者：姚燮
朝代：清
体裁：古风

春蚕抱寸茧，秋萤耀寒芒。微物亦自爱，安知有八荒？与子论诗理，令予心低昂。新妇坐车中，绰约时世妆。搴帏致窈窕，内志折其刚。亦有武健士，百战身倔强。挫以和平气，敛袂走且僵。得感外旋惑，谓存中已亡。不见鍊丹客，婴姹交元黄。太精监内景，百劫任所�。沈心于九渊，冥极斯骤光。矞云丽五色，骖凤云中翔。掌上骊龙珠，灿如明月珰。下烛人间世，历历辨沧桑。会于逍遥游，归于无何乡。不识六合气，何论圣与王？
与孙文学廷璋并示孙上舍悦祖暨朱文学侗得三十一韵
作者：姚燮
朝代：清
体裁：古风

我昔未遇君，先与君兄交。闻有弱冠弟，关览凌群髦。但视兄卓奇，知非人过褒。邻郡面易谋，鄙愿胸久操。意外君能来，来适与我遭。炯炯秋虹姿，天云轩之高。我意颇自雄，为君嗒焉挠。应使大地春，黯色惭蓬蒿。抑我壮犹废，畏厕后生豪。芜陋膺滥名，讵能君识逃？矧得应与刘，左右森联镳。一席罗众奇，谁复分鹬鷮？不知何善缘，投漆尽如胶。使我宛转肠，辘轳等所劳。急敞庭东楹，拂拭檐蟏蛸。濯露江城岚，合束孤篁梢。篁底三五莺，静翼纠缠牢。照以苔光澄，绮谢花云包。轧轧清语声，冰茧空机缫。为呼灶下童，挈瓶沽邻醪。真性挟与流，未容禁酕醄。我箧长物无，尚有鸊鹈刀。日夕愁露芒，至此更难韬。委蒙君等爱，幸弗讥狂骚。天壤万路宽，势独穷吾曹。中原气清旷，坐看诸君翱。弗忘秃羽鹙，伏病荆榛巢。杯酒屋漏中，誓已千秋要。千秋绵寸心，古哲通兰虈。而况咫尺踪，不隔山川遥。撤樽风雨来，入夜闻颾颾。浩歌君子行，壁影舒裳袍。
与汤郎中鹏话旧感赠五章·其一
作者：姚燮
朝代：清
体裁：古风

高文辅元气，喷薄弥九垓。世无昌黎子，辜尔龙门才。牛羊自矜宠，掉尾燕昭台。天骝厕其间，沈啸不敢哀。豢以尺厩刍，何如蒿与莱？蒿莱蔽山野，其上白云驶。籋云但不蹶，万里在尺咫。不闻赤谷驹，终以恋豆死。栈豆信难恋，长风何从追？劖石去其确，太行今如逵。千钧负堪骋，舍子吾知谁？
与汤郎中鹏话旧感赠五章·其三
作者：姚燮
朝代：清
体裁：古风

夙时盛文宴，造化与持宰。驻马城南郊，一樽有千载。盟词可镌石，历劫不能改。讵谓他时逢，剩我两人在。生者异乡县，死者归山邱。白日照千里，不及天尽头。河水出昆崙，万古无回流。河水无回流，白日有时夕。我发今萧疏，君髯已盈尺。转悔去日短，未与竟欢悦。安知自今往，复能几回别。
与汤郎中鹏话旧感赠五章·其二
作者：姚燮
朝代：清
体裁：古风

七年与君别，世事如奕棋。山猿不相爱，夺我青萝衣。一车九市中，辘轣知何为？避人还闭门，檐花自来窥。乾坤入春橐，寸心未敢违。吟诗养天悦，讵憾知音希。君来叩我门，为我洗尘壒。纡情不可状，别出悲喜外。悲亦不在别，喜亦不在逢。依依寸晷光，照几生和融。斗室同太虚，心迹安能蒙？
与汤郎中鹏话旧感赠五章·其五
作者：姚燮
朝代：清
体裁：古风

我歌子击筑，摧恻无乐音。愿偕奏大吕，子瑟吾还琴。大道旷且辟，岂曰荒山深？猗兰亦可操，何如湘江吟？良史不在辞，佳人不在貌。深流能作澜，浅水自成淖。明当并车辔，出城游西山。其峻虽极天，有径应可攀。俯视千鸟飞，不出眉睫间。何况万虫蚁，菌蠢栖市寰。泠然阊阖风，仙佩闻珊珊。
与汤郎中鹏话旧感赠五章·其四
作者：姚燮
朝代：清
体裁：古风

佩我衔珠刀，孤行戛谁傍？托命兵燹馀，有志未能壮。忆昔携长镵，避乱走烟瘴。归寻杜陵屋，门户析以荡。赤趼寻野薇，奚能补所养？亲老弟妹稚，幼子襁褓中。未应荒巢乌，来逐云天鸿。天高罡风寒，折翼还如何？萧索大田稼，遗穗今无多。瀛弱不可渡，归当老林阿。中道逢故群，引吭聊一歌。
且弗悲五解饯厉山人之吴门
作者：姚燮
朝代：清
体裁：古风

劝君且弗悲，有酒君饮之。劝君且弗愁，听我前致辞。为君念家室，空庭秋草凄。为君望川陆，落叶秋风吹。顾君头上发，视君身上衣。白云高高江水流，君将行矣不可留。君将行矣不可留，明日望君天尽头，今日对君生烦忧。君莫过采香泾，君莫上姑苏台。泾上蘼芜憔悴不可掇，姑苏之台，麋鹿已死，但有啼乌哀。乌啼雁飞，芙蓉欲落。芙蓉欲落天欲霜，君之行矣，亦复何乐？有酒君饮之，君还听我语。白云高高，飘风吹黍。乱山如麻，大江横阻。出入不可以同，今夜吾当梦随汝。劝君弗悲吾已悲，泪下涔涔各如雨。
东光驿道中遇徐寿昌
作者：姚燮
朝代：清
体裁：五言律诗

京门秋色紧，铩羽落东南。得见翻嫌暂，牵衣各未堪。我行犹怅怅，君发已毵毵。后会凭何许，天涯此驻骖。
东华门灯市
作者：姚燮
朝代：清
体裁：古风

锦障四五里，明霞荡花绮。珠箔十三楼，明月天上头。灯气春浓月气避，花气薰烟搀酒气。绿疏槅子堆墨纱，鬟影鬓影衔尾鸦。东巷蹬梯跳白索，西巷挝筝舞裙䙏。上儿密失叉儿机，毽子捉空蝴蝶飞。十三悬灯十八止，百万金钱作一市。朱门钉子金兽镮，一更二更人如山。三更车子内家出，中官笼灯拥驺卒。五侯七贵争让街，瑟瑟满地寻堕钗。宫漏沈沈四更杪，脆管如丝碧烟袅。玉河桥影垂残虹，五更月斜闻禁钟。豪宴谁家席未散，犊裈磨穿羊胛烂。醉醒吾行晨未归，风寒露下思添衣。欢场补得帝心苦，打遍冬冬太平鼓。
东昌
作者：姚燮
朝代：清
体裁：七言律诗

片帆如驶下河东，浦苇城杨一碧中。久抱明心期夜月，为怜疏鬓避秋风。鹊华山远无云到，雁语天长有梦通。掩烛深宵横短篴，空馀幽怨落濛濛。
东滩题壁
作者：姚燮
朝代：清
体裁：七言律诗

凫山天际障危楼，驺国云中冠上州。封豕军门通次室，飞狐饷道越闾邱。乱烟掠树遥青碎，晚日当尘大赤浮。海上书生来驻马，空将遗事说文侯。
东直门散步
作者：姚燮
朝代：清
体裁：七言律诗

九天丽色启闉阇，风土凭谁记梦华。抱郭嫣云南邸树，衔春娇燕上阳花。閒閒细鼓催茶局，款款轻尘送钿车。落日乍横城旆底，一眉粉堞划银沙。
东郭
作者：姚燮
朝代：清
体裁：五言律诗

如何东郭兔，三窟计愁穷。税吏通蛮语，官曹溷隶踪。诪张工作幻，华侈煽成风。天日昭无翳，谁逃一鉴中？
东郭门丐
作者：姚燮
朝代：清
体裁：古风

朝作千金游，暮作千金游。朝眠鸳鸯墩，暮宿芙蓉楼。金尽还卖屋，屋尽还卖妻。朝行陌上饿，暮宿城头悽。七香油碧车，窈窕倡家女。头上千金装，此君昔所与。七尺白鼻騧，八尺青鬃骊。锦鞯桃花红，此君昔所骑。名马尚能驰，美人尚能舞。乞食东郭门，谁怜此君苦？
东闸
作者：姚燮
朝代：清
体裁：七言律诗

直向滋阳下汶阳，南湾路接北湾长。隔村烟洗秋峦净，到水风梳晚荻凉。天上白云无过隼，沙边赭草有眠羊。渟泓特与摅怀抱，不管荆门已夕阳。
东风
作者：姚燮
朝代：清
体裁：五言绝句

东风吹罗帏，梦醒花转睡。检袖还自疑，奈何夜来醉？
东风第一枝
作者：姚燮
朝代：清
体裁：词

夕斝传柑，春灯舞柘，谁防莺燕离早。可怜袂判三年，旧事尚萦暗抱。城南斜巷，想已换、当时芳草。自阻将、鸿路烽烟，信息问来多杳。悔一味、紫缠翠嬲。消几度、月昏露晓。美人何处高楼，挂眼蓟门天杪。愁还偿得，愿拚著、他乡潦倒。怕梦中、苦索相思，醒后鬓都衰老。
东魏天平四年四面玉佛象诗为僧达受作
作者：姚燮
朝代：清
体裁：古风

帝身舍拂史所无，二法造孽安足辜？倘援太武作龟鉴，如何竟使台城芜？靳家兄弟东魏产，太平丁巳始造躯。铭云七世保如意，下及存者祯祥俱。高径周尺尺二寸，量三寸羡其侧隅。一十四象佛菩萨，光明古月澄眉须。纠修于顶妙华髻，的皪在胸璎珞珠。牟尼多宝梵天相，端好不假银泥涂。土花涩缩抹烟色，井泉碎剃苔痕枯。谁将鹦鹉画翎绿，赩赩渲上红粟肤。新安城中五明寺，渐江遗墓梅花敷。西湖诗僧老行脚，来歇包担瞻浮屠。铜龛香象秘尘滓，网纱四罥青蜘蛛。重为拂拭出晶采，若揭龙钵开明蝫。昨还吴下持示我，六十三言文非诬。二千馀载几兵燹，此盟竟不金石渝。永平以来溺西教，慈悲密咒颁鸿胪。太和建德迭惩禁，沙门馀党多伏诛。李唐中叶复流布，咸通速祸真堪虞。其中造象万万亿，如风卷砾飘矣徂。幸存顽质免澌灭，抚摩亦足资閒娱。谓宜皈戒勤供养，彼倖福者毋乃愚。僧今自喜肖其肖，以印相印吾得吾。尘尘刹刹妙解脱，证逢于达真如如。三乘无等等诸默，愿删偈辨防谲觚。幻相必挂大千睫，一弹指顷旸西晡。楼台烟雨六朝寺，四百八十谁存乎？与僧往剥绿扇叶，腻堪饱腹名蹲鸱。我还捕我水田蛤，僧如不信投尔锄。
中山店旅夕
作者：姚燮
朝代：清

东极云山负峄防，西来烟树接滋阳。大河风薄星芒白，远海沙回月气黄。草入原深春渐阔，鸿愁塞绝夜犹翔。乾坤荡莽一孤客，千里停车此梦乡。
中庭檀树叶
作者：姚燮
朝代：清
体裁：七言律诗

不见成花香自霏，尽渠春瘦到秋肥。朝阳灼若翠鸾帚，夕月织为金缕衣。老眼几看华阀换，赁居暂作主人依。轮囷松柏愁斤斧，莫道空山无是非。
中秋
作者：姚燮
朝代：清
体裁：七言律诗

六街人静碧天高，匝汉无云露自飘。万里秋光同此月，五年客里度今宵。只看迢递飞关雁，谁助凄凉唱玉箫？杨柳疏疏满城阙，夜深寒气拥如潮。
临城驿五更冒雨至阴平杂咏题壁四绝句·其一
作者：姚燮
朝代：清
体裁：七言绝句

絮被毡帷不匝车，枕边风激雨丝斜。悄然不寐凄然警，听尽残钟听曙鸦。
临城驿五更冒雨至阴平杂咏题壁四绝句·其三
作者：姚燮
朝代：清
体裁：七言绝句

天中气候接三霉，风物吾乡记昔回。日落柴门夕烟起，乱蛙如雨野荷开。
临城驿五更冒雨至阴平杂咏题壁四绝句·其二
作者：姚燮
朝代：清
体裁：七言绝句

蔼然众木郁晨色，山气天容接大青。恍惚凉秋看烟海，风涛无际拍空亭。
临城驿五更冒雨至阴平杂咏题壁四绝句·其四
作者：姚燮
朝代：清
体裁：七言绝句

晚光入霁适行路，凉气能留暑气删。上陌慢歌泥滑滑，横箫好唱月弯弯。
临平关晓发
作者：姚燮
朝代：清

飒飒西风动晓光，凄凄篷背有严霜。万山落叶趋平野，远海垂云见故乡。冻溆饥凫窥浅簖，寒天微旭润枯桑。孤愁任逐南潮去，未敢邮程问短长。
丹阳
作者：姚燮
朝代：清
体裁：七言律诗

水东城接水西堤，南塔高悬北阜低。背郭楼台烟漠漠，连江芳草雨凄凄。谁筹涨旱勤疏塞，久怯流亡厌鼓鼙。输与持竿青箬叟，提鸥挈鹭钓前溪。
丹阳
作者：姚燮
朝代：清
体裁：七言律诗

风薄高天散雁群，荒城破碎入江云。延陵邱垄无春草，大帝关河早夕曛。堑树乍回孤塔出，边星低见远山分。无端呜咽中宵笛，吹与离人枕上闻。
丹阳咏柳
作者：姚燮
朝代：清
体裁：七言律诗

丹阳城下系扁舟，柳入江南出样柔。忆别关河逢独夜，今年风露未深秋。青眉娈婉宜髫女，碧月玲珑只画楼。无笛难歌金缕曲，桃根飘泊在扬州。
丹霞蔽日行
作者：姚燮
朝代：清
体裁：四言诗

大楠蔽霄，蚁缘其叶。乘之雨风，危不知慑。浑仪如磐，七星为纽。祅之曀之，祥气能受。日升东纪，天下共旸。皇王寿考，龙跃凤翔。包容以穆，琐彼汉唐。
为冯丈登府作焦岛藏书图用其自题原韵
作者：姚燮
朝代：清
体裁：七言律诗

人于天地等沙虫，乞佛呵名苦益工。文字中年消慧力，神仙大劫警罡风。山灵涕笑云遮牖，剑气苍黄斗匿空。愧我零星愁愤什，珠囊签署一时同。
为叶司马题倪文贞张忠烈二公诗画扇合卷
作者：姚燮
朝代：清
体裁：古风

琴楼书画罗璜琮，中有干霄灼灼双玉虹。云是二百年来忠臣之墨宝，下使凡笔皆奴佣。我来展卷肃跪拜，知为忠烈诗与文贞画。是何卷石癯且奇，大草小草相离披。蓬麻苦扶不能直，矢心耿介苍穹知。是何短歌呜且咽，江濑天风挟悲激。岸巾横槊思孝皇，北固河山入昏夕。吁嗟乎，鼎湖龙去鳌柱折，牧羊一曲凤山裂。坚顽莫补娲皇天，声泪都为杜鹃血。荔峰秋月姚江潮，空向云膜生惨碧。抚我文贞画，读我忠烈诗。南都之事尚可为，此言岂与冰槎期？叠山迟死文山早，此词岂为衣云悲？胡为二公毅魄若相结，共御乾坤清气来支持。一诗一画寻常物，亦竟两两璧合羲娥辉。君不见虞山崇诗名，维扬传画客。笔墨流落污人间，泥涂弃之无足惜。何如忠烈之烈，文贞之贞，忠义润色文章林。瓮天劫火不能毁，清风招入琴楼琴。琴楼琴，莫弹舜水曲，莫谱羊山吟。阑残几点蟾蝫汁，中有千秋不死心。
为叶生元尧题听秋吟馆图二章·其一
作者：姚燮
朝代：清
体裁：七言律诗

林涧有风为竽瑟，庭阶无雨亦萧森。相喁天籁诗因壮，兀坐中宵气与沈。急水三巴猿啸竹，危峰独屋虎听琴。何如扫涤苍茫象，内敛元幽入寸心。
为叶生元尧题听秋吟馆图二章·其二
作者：姚燮
朝代：清
体裁：七言律诗

今我不来将五年，苔花菌叶益明嫣。月华此夜开尊坐，鹤瘦当时乞石眠。大地清霜浮肃色，几家老屋卧荒烟？峥嵘之子高林隐，烂读崆峒宝剑篇。
为叶舍人名沣题雁门策马图二章·其一
作者：姚燮
朝代：清
体裁：古风

顾盼安足雄，恃险昔所慎。凄然生古思，秋飙动苍鬓。城堑森万榆，河流划三郡。隐隐黄云开，沙雕去如阵。抚视腰间刀，白日过眉迅。远想拓无限，倦怀激之振。孤策挥群山，千年了一瞬。惜无凌风翮，于兹共翔奋。
为叶舍人名沣题雁门策马图二章·其二
作者：姚燮
朝代：清
体裁：古风

蜚狐裂兵运，读史吾常嗟。巍巍上京翰，圣世无龙蛇。君兄驻麾节，惩俗先悍夸。不闻马啸林，但有牛耕沙。君来过其间，气隽凌赤骅。浩然关塞吟，不作悲呜笳。澄清迈千古，在路如在家。何当叩王屋，去撷扶桑花。
为孔司马作淮南感逝图系以诗
作者：姚燮
朝代：清
体裁：七言绝句

停舟淮上逢良友，剪烛围樽客似家。横笛未残闻变调，起看凉月下烟沙。
为方玉如题餐霞图
作者：姚燮
朝代：清
体裁：七言律诗

洞仙三十六天宫，是宅桃花万树东。纳袖云香生热翠，过山雪片作流红。高眉晻蔼深春气，轻骨扶摇太古风。此客此图宜玉轴，悬之崿崿碧萝中。
为汤淮题梦亲图
作者：姚燮
朝代：清
体裁：古风

死别已可悲，死不得送心益摧。死不得送死为父，此恨终身万难补。汤君补以图，欲留死父生魂俱。父魂在旁君不见，梦与魂通隔一线。梦逢死父犹父生，若父未老君尚婴。梦牵父衣抱父膝，梦有笑声无泪血。醒时有泪无笑声，知父已死身独生。父死身生身亦死，死里留生馀一纸。君父之貌髯而癯，旁图君貌清且腴。君今亦癯髯欲缟，览镜应疑父颜肖。愿君保此躯千金，以安生身安死心。死心为魂生身魄，以魄存魂两无隔。见父在梦有醒时，存父在心父有依。君心无父何藉梦，君心有父梦益恸。作图纪梦心摧凄，但求长夜鸡无啼，时时梦亲亲不离。
为章元喜题汪孝廉昉所画云岩飞瀑图
作者：姚燮
朝代：清
体裁：古风

我别汪子今七年，昨梦携手台山巅。桃花照涧大如盏，仙种不借春风妍。白云飘空如堕绵，媚之岚气成碧烟。穷搜暗穴得丹灶，石香凝乳皆龙涎。洞然厓户启天镜，冰壶一握灵蝫悬。光明大地出城郭，鸾驭在下多散仙。我与汪子但歌啸，荡为玉籁何珊然。醒时窈眇不可索，不以难索遂忘捐。今日章君示兹画，隐隐梦境重相缘。万山苍莽赴孤屋，屋无人住无琴眠。屋根一壁动溪影，络壁万茑溪光湔。飞流倒地极镗鞳，过硖始作波沦涟。得毋汪子有同梦，此境早熟抽毫前。空山日月自明晦，人情风雨多流迁。半生愧负霅溪鹭，往事愁说天津鹃。安得汪子共谋隐，章君擪笛吾叩舷。蓬莱楼阁出弹指，素衣鹤洁长飙骞。
为章元喜题田园乐趣图二章·其一
作者：姚燮
朝代：清
体裁：七言律诗

荆棘消沈相马台，几人撒手赋归来？陶潜苦节诗为命，王粲中年志可哀。道路长风挥短剑，园林白日照苍苔。何时与鹤相邻友，十亩筼筜手自栽。
为章元喜题田园乐趣图二章·其二
作者：姚燮
朝代：清
体裁：七言律诗

破廨高风送海声，识君如在玉山行。短衣愿与联耕犊，斗酒相期听晓莺。且饱烟云娱岁月，须知林壑有功名。披图珍重他年事，整理琴徽谱濯缨。
之走马塘遇故人即事二章·其一
作者：姚燮
朝代：清
体裁：七言律诗

秃柳谁怜老叶黄，山情人意竞苍茫。喜逢酒旆掀篷笠，拟叩僧寮寄襆装。风激长林童猎雁，日斜静市女呼羊。挽衣苦受巡兵诘，踯躅真难效阮狂。
之走马塘遇故人即事二章·其二
作者：姚燮
朝代：清
体裁：七言律诗

出巷惊逢故友臞，相将携手入茅庐。王孙一饭宜知感，天地穷年尚有途。仗剑出门空涕泗，挑灯警坐类亡逋。枕边觅得枯毫笔，索写荒村病隐图。
之镇海杂诗四章·其一
作者：姚燮
朝代：清
体裁：古风

江涨黄入城，城草凄以萎。城下民所居，十户九遭燬。沙土如坏冈，当路积累累。高者新死坟，下者废馀垒。入夜枭鸟多，酸声杂啼鬼。造劫良有因，难为昊苍罪。斯人图苟存，相鉴罔知悔。可怜霜月寒，寂寂照河水。
之镇海杂诗四章·其三
作者：姚燮
朝代：清
体裁：古风

道旁褦襶子，素为西家佣。居然丰其颐，当路骑华骢。过者与寒暄，识面矜为荣。咄嗟廉耻亡，至斯难复穷。城门有饿叟，昔亦多牛翁。故交不敢认，掩面趋如风。
之镇海杂诗四章·其二
作者：姚燮
朝代：清
体裁：古风

夙讽黄鸟篇，颇思复邦族。吾屋已不存，谁来喻心曲？入巷访西邻，觌面不相属。门户多改更，疑非往游熟。可堪心目间，未尽气萧索。言寻垂钓矶，秃柳罨疏绿。尚有头白鸥，拍烟晚来浴。相见如故人，何当旧盟续。
之镇海杂诗四章·其四
作者：姚燮
朝代：清
体裁：古风

从兄喜我至，酌我茅堂中。开门临大河，藻气浮曈昽。诸郎昔襁褓，丱角今成童。绕膝承行杯，颇解礼数恭。嘅然吾族微，后起谁亢宗？罪我无一成，颓废将为翁。今日天气佳，拂面多南风。南山落秋翠，照袂光瀜瀜。陶然得微醉，聊以怡我衷。
乌夜啼
作者：姚燮
朝代：清
体裁：古风

霜乌哑哑啼，一何声之悲。帐心华烛交玉辉，拥衾絮语吾知谁。千欢万乐赠离别，梦里重逢鬓如雪。
乌头白
作者：姚燮
朝代：清
体裁：古风

梁王山上多乌鸦，梁王山下多桃花。桃花漂落美人去，乌鸦喳喳啼满树。花落当重开，人去不复来，夕阳流水空徘徊。春归人去尚不惜，乌头啼白谁怜哀？
乌镇舟夜读林子羽寄红桥诗有作
作者：姚燮
朝代：清
体裁：七言律诗

窄港茭芦碍楫行，白虫如絮扑灯檠。月眉隐约含云致，水玉珑璁溅露声。旧梦抵从眠后索，秋思无那静边生。大江一阕词笺在，莫谩听乌有怨情。
乍浦杂诗八章·其一
作者：姚燮
朝代：清
体裁：七言律诗

七十边城一弹丸，蛟烟蜃瘴郁巑岏。垦荒特简偏安镇，戍警旋分统制官。负北水门劖白塔，雄南天堑削黄盘。梁庄百战思筹略，捍海勋名总汗漫。
乍浦杂诗八章·其七
作者：姚燮
朝代：清
体裁：七言律诗

屠坟猎骑少年回，赌酒缠金上妓台。锦榼蘋婆闽海饷，珠船蜑女粤江来。盘蛇倭髻湔明露，下马番腔奏忽雷。落日三娘西汇路，雀钗罥断问谁哀。
乍浦杂诗八章·其三
作者：姚燮
朝代：清
体裁：七言律诗

居然九达列通阛，扼险成城势亦孱。南尽苍烟绵五郡，东流黄水灌诸蛮。腊冰运重商轻税，秋涨忧深禁采山。别有金汤固仁义，将军诗碣未磨删。
乍浦杂诗八章·其二
作者：姚燮
朝代：清
体裁：七言律诗

沙草连墟赭不肥，霜天寥泬乱鸿飞。陆茸城阙怜才逝，秦驻邱山望帝归。啸海罡风盘汐马，衔云愁日瞰关旗。相将梅福寻蓬岛，祇恐琪花艳更非。
乍浦杂诗八章·其五
作者：姚燮
朝代：清
体裁：七言律诗

卅六沙堤控上游，戟营高敞镇边楼。翩仙瓦妇能侦贼，矫捷吴儿解弄舟。传说囚俘叶麻党，更无军犯萨摩洲。时清未革羊山哨，善预春防示海筹。
乍浦杂诗八章·其八
作者：姚燮
朝代：清
体裁：七言律诗

回峰九叠耸云尖，吼月鼍蛟入海恬。山火星桅悬礁近，水垣石闸闭城严。官伢互厂稽关漕，汛户编牌隶海盐。菽帛腾欢轻异物，文郎吕宋绝昆炎。
乍浦杂诗八章·其六
作者：姚燮
朝代：清
体裁：七言律诗

青灵水后拜仙裾，大蛎人家半业渔。信国议边无下策，兴公致富有奇书。利开靛市盐丁减，禁重红单网甲除。海唑不闻阴火灭，好占雪日证元虚。
乍浦杂诗八章·其四
作者：姚燮
朝代：清
体裁：七言律诗

一从浃口走孙恩，海甸军容肃尚存。驻水艅艎千户率，固山戈马八旗屯。州粮斗募输茅寨，烽堠台荒列菜门。民甲更闻严夜保，柝声如雨月黄昏。
九喻九章章二十句
作者：姚燮
朝代：清
体裁：四言诗

太乙上囚，怫乎螶�。首鼠执岐，莫挥莫攉。焚输自天，其色渥沰。霿然蔽之，所望奚遌？栖心有涯，敢怨阳薄？冥龙夕迁，大海其涸。嵺哉廓哉，万汇何橐？虽有性门，不试重钥。贞哉㸒哉，一元何跃。虽有命灯，不露微皭。（一章）荃蘅不焚，春乃妒馨。有兽者蜽，视之媌娙。乌乎疑世，而矫其形。勺水在坳，大潮泙泙。孕淑于默，触忭于灵。息不昧昧，知能蹈经。始妄鲜戒，谁相玉成？弗伸屈蠖，将讥负螟。流涕空山，白猿尔听。霜斧齿齿，不杀冬青。（二章）沥肝告神，庶谅愚惼。埋此太牢，以洁其脔。漻风珊珊，华蜺绦剪。文芷佩之，逍遥者辇。晃煜空虚，灵辔可搴。稽首暗祈，辞不露齴。息轸啴咺，凝睇微睍。流光弗怩，贻我淟愐。厥理有萌，是用昭阐。辟气四垠，以舞长戭。（三章）抒其旷哀，先秋而厉。冶以鼓之，商飙吾隶。招摇指申，万艳愁蔽。佪偟百年，罔剖厥悷。太古曷师，南面轩帝。上运有纲，开此盛世。胡然眴眴，不求汔济。天孙惰眠，庐帷将敝。孤心罕循，六合有际。愿约刑章，拯尔苛弊。（四章）山川濈濈，方滔其波。蛇蛟可醢，大张罝罗。趋时防忤，匪媕为娿。媕娿则那，往无异科。君子曰嘻，小人峨峨。不烂是柯，当锄是莎。仰首流眄，容裔太和。培斯正命，遑问厥他。上有巫山，下有汨�。吾耳虽蒙，犹能辨歌。（五章）抱蜕摭卑，供朽于蠹。美人隰苓，恝焉西傃。恢炱绛霄，倚軨仙嫭。宫声玉�，泄作雷呴。胡我有心，动而抵捂。巫咸不来，蹀将奚诉？曷钳其跗，曷破其瓠？曷柔曷瞀，曷禁曷锢？懮懮挫身，昊宰闻吁。屏曀养韶，以法婴孺。（六章）趯趯轮尻，何如尺舠？佳宾云至，兔首用炮。春箘翠深，吾眉与捎。食实可寿，凤皇不遭。嗜芰成癖，安睹蕙虈？胪珍鲜饫，愤彼蚑蛲。流漾春袂，技以淫要。心为堕华，不知所漂。挦日得月，避寒就熇。伊子云者，曷由解嘲？（七章）不求我任，宁扤我心。我之伤矣，谁谓我喑？有山曰崟，有水曰湛。积痗于瘁，匪始自今。慰我瘉兮，尔感之忱。俾我抒兮，尔德之愔。我先我后，骄阳骎骎。秋阳梦梦，独我照临。云拊我筑，云理我琴。忧我君子，涕泗其淫。（八章）惟鷟斯翔，惟龙斯骧。厥德孔彰，毋俾其忘。憸人忏伪，亦有肺肠。抱燋而语，阴山雪炀。持我之素，捍彼之攘。禀骨硌硌，不疑瘠尪。有材天眷，国是用匡。蚁生万亿，驯及要荒。我心之戆，披可示阳。莫我云听，以惭以惶。（九章）
九日同叶元壁元尧昆季饮作歌
作者：姚燮
朝代：清
体裁：古风

平生自惭酒户窄，况在危时作筵席。疏灯一星雨气夕，花冻衫痕不能碧。湖风弄帏瑟以萧，过门黄叶吹凉潮。蒿蓬天地长镵弃，兵火关河短发彫。孤心欲逝难持操，狂歌且作哀猿号。蛟龙宅徙南流劲，阊阖门键北斗高。石林昆季同郁陶，起拓银屏挥宝刀。神穿鼠穴千灵遁，目摄鸿逵万里逃。我将往钳群虎嗥，鞭挞屈平焚离骚。遥怜煮橡供佳节，全命空山漂一毛。诸君年华各自爱，祥晖待转扶桑梢。我还饮酒君弗嚣，借醉抒忧谁见挠？茱萸三枝五枝绿，铃柝前村后村促。荒鸡喌喌乌续续，深夜深樽此筵独。安得君为矞云吾薰风，吾心裔裔君瀜瀜，醉乡日月华胥同。结交孟客师陶公，皞然太古开黄农。
九月望夕散步日月湖观社火归而有作得四章·其一
作者：姚燮
朝代：清
体裁：七言律诗

佽飞旌盖鲍郎宫，火树银花彻晓红。叠翠层楼天半蜃，流丹复道水西虹。摩烟塔影灵坛外，绕郭江声画鼓中。媚献我神来醉止，愿为民气振衰穷。
九月望夕散步日月湖观社火归而有作得四章·其三
作者：姚燮
朝代：清
体裁：七言律诗

碧眼胡僧唱楚些，大倾秘露散无遮。九莲地府祅神火，七宝天门帝女车。独艳凄然生古怨，回风霎已捲轻沙。炎沟久涸思甘澍，知否枯鱼泣万家？
九月望夕散步日月湖观社火归而有作得四章·其二
作者：姚燮
朝代：清
体裁：七言律诗

湖平天阔漏迢迢，群燕飞过锦带桥。切树明霜锵步瑟，当筵华月睨横箫。鸳鸯拍绮烟中楫，翡翠笼灯马上翘。酒市尽收人尽散，墙阴一蟀语清寥。
九月望夕散步日月湖观社火归而有作得四章·其四
作者：姚燮
朝代：清
体裁：七言律诗

干戈凋瘵已频年，贞复才如宿火燃。得饱便忘离乱苦，有司坐失转移权。争输黛汁涂秋蚓，力省金钱买夜蝉。道是太平祥瑞气，烛龙上与柳星缠。
乡居寄同社
作者：姚燮
朝代：清
体裁：古风

拙字愧作乞米书，梁鼠窥釜先愁虚。东邻故人亦贫贱，暑汗淫淫御无练。园隅老笋萚已黄，野桃果熟瓜蔓墙。黄鸡拍翅吸苔食，肖尔主人骨瘦立。摘瓜剪桃当大烹，开筵列坐青山横。盲词可悦胜谭史，袖光容裔天云晴。诸君闭门事苦读，六月城居少凉屋。佳人零落方在谷，星夜清啼怨踯躅。慰心一事差可誇，海田细稻绽白花，深水浸叶多肥蛙。
书唐六如像后
作者：姚燮
朝代：清
体裁：七言绝句

不数徐陵工艳体，谁怜阮籍托清狂？花时记过桃花坞，万树啼莺有夕阳。
书孔孝廉宪彝对岳楼诗卷
作者：姚燮
朝代：清
体裁：古风

君乃今之廉，谨饬顺天轨。作诗如其人，词惬意无诡。疏烟栉晚篁，初阳弄春蕊。略略染黛脂，时时出姣美。当世文章士，君多与之交。钟吕听所习，抚弦胡不调？明星不在地，元气周大寥。人生贵崇实，华采终易彫。嗟我事无成，文工究何补？区区笔舌间，自悔竞门户。蛙黾迭鬨争，此道久陈腐。君有卓荦姿，慎弗藐千古。
书孔继鑅诗后三章·其一
作者：姚燮
朝代：清
体裁：五言律诗

不信君英洒，出言如许沈。文章真可泣，正始有遗音。弃粕饷群喙，持几还寸心。大衢闻击缶，我欲閟瑶琴。
书孔继鑅诗后三章·其三
作者：姚燮
朝代：清
体裁：五言律诗

圣世无文网，西曹岁月閒。公馀还闭户，身后有名山。气满华樽抗，尘高大盖还。浮浮如电扫，姓氏几人间？
书孔继鑅诗后三章·其二
作者：姚燮
朝代：清
体裁：五言律诗

识君已三载，今始读君诗。良友若新获，平生惭未知。能文虽末务，堕法实兹持。一翮天无岸，吾安限所之？
书所见三章·其一
作者：姚燮
朝代：清
体裁：古风

琉璃嵌目赪须鬈，铜龙绣臂猩红毡。举杯中座力拍筵，炙羊作脯腥流涎，群枭肃拜如拜天。偶然微笑降颜色，若获意外千金钱。出门拱手群相贺，争授茶黄作奇货。术堪致富贱亦为，殖可贻孙格同破。昔年抱石城头饿，大市居然骑马过。从者墨面衣女衣，偻背横枪与巡逻。
书所见三章·其三
作者：姚燮
朝代：清
体裁：古风

不畏过海狐，但畏坐山虎。向人戟指两眉竖，上使峨峨说王府。王府隶下千百军，名籍连环结行部，杀尔区区敢来侮。王府何所为，烛海糕山媚天主。王府何所娱，秘密淫魔作鸾舞。尔来仆我王府门，王府坐尔琉璃墩。饮尔蒲桃樽，与尔灵药能返魂。
书所见三章·其二
作者：姚燮
朝代：清
体裁：古风

野蒿一尺堆土城，石壁倒铲千丈平。壁上楼阁高建瓴，海日黯黯飘红旌。大鬼跳跃小鬼鸣，呼笳品角敲鼙钲，壁下更无行人行。行人绕道东冈走，回指悬灯夜如斗。飞鸢一唳流矢红，误中行人等刍狗。
书方正学手书溪喻稿卷后
作者：姚燮
朝代：清
体裁：古风

伪儒附圣工窃攘，辨论山河心秽莽。瀰淫其外本实薄，安识无源恃难往？忠文受学潜溪门，胚胎闽洛蹑窟根。小韩能阻大苏气，逊志一集光乾坤。斯文宗旨益醰粹，太璞不假华饰存。细流涓滴成瀚海，遥卓底柱当昆崙。子严经术可天下，敢虞纯志鲜内敦。宣尼邹圣此线脉，切实不作皮毛论。正希跋字共辉烁，秋虹嘘紫干九阍。
书韩生起钧诗草后即赠
作者：姚燮
朝代：清
体裁：古风

古人诗派千支流，各趋其是何他求？今人作诗极艰苦，自负铮铮说李杜。古人今人同性情，岂真今降殊古升？醯鸡媚舞但于瓮，高枝宜让蜩螗鸣。韩生作诗自有我，直树横流无不可。导源万里一砥之，挽弓百钧乃健者。升阳不振云将颓，乱莽不删山将埋。有手不持地轴定，有眼几见天门开？我招韩生登高台，长空无滓清风来。清风一往相荡回，韩生之诗真天才。韩生弱冠走天下，河岳精灵与陶冶。里谣巷语纷如蝇，不直韩生面颜赭。我不愿韩生以诗争世名，我愿韩生将诗润色今太平，照耀日月同光莹。不然韩生之诗仅作不平响，如秋之虫春之莺，久将滥靡无人听。
书鲁一同诗后三章·其一
作者：姚燮
朝代：清
体裁：五言律诗

奇气不可絷，鹏抟大海云。命才殊落落，后起漫纷纷。元柄高谁斡，旁流下益分。勉哉自珍重，风会系斯文。
书鲁一同诗后三章·其三
作者：姚燮
朝代：清
体裁：五言律诗

平生亦能咏，骨槁肉相腴。尔与示龙象，吾今得颔珠。星明堪助月，韩在愿为苏。自日照千里，黄河合一趋。
书鲁一同诗后三章·其二
作者：姚燮
朝代：清
体裁：五言律诗

造语慑群子，卮言沥九经。千锤极坚老，一掉转空灵。海尽仙山出，天高古月冥。泠然张上乐，未许下方听。
买陂塘/摸鱼儿·王丈芋疆移侨城东墙阴弄著有墙东委巷吟过访示读感题其后
作者：姚燮
朝代：清
体裁：词

问垂帘、君平去后，何人来寄高躅。芦篝絮枕为长物，短鬓相依衰索。居可卜。略胜似京夔，杜老无家哭。门萧柳秃。算断燕残鸦，西风失侣，苦恋一枝宿。余生愿，未了萝牵草覆。频年亦溷樵牧。烟芜四野牛羊满，变尽几家华屋。泉未浊。甚绝代佳人，也使悲空谷。城飙撼木。定乱得声声，邻钟巷杵，凄助夜吟独。
乳燕飞·和浮碧山馆作也，芳草画楼，小桃冶巷，人远无梦，春来寡欢。余亦有杜樊川之感焉，兼邀海蒳生同倚
作者：姚燮
朝代：清
体裁：词

些事君知否。记风情、唾裙题扇，薏侬莲女。雾阁三层湖四面，遥夜凭肩高处。正天上、月华凉吐。不照楼东人影独，向花阴、背照鸳鸯去。云一片，忽笼住。而今怊怅桐桥路。有横江、奇峰七二，梦来怕阻。恰怪柔肠工宛转，细到游丝一缕。黏不定、天涯飞絮。海样深情春样短，剩衫边、啼点灯边语。但说起，便凄楚。
事静
作者：姚燮
朝代：清
体裁：五言律诗

天风高避牖，海雨暗欺灯。事静寒方觉，愁消酒略胜。安居资寂地，穷路识良朋。践得空山约，吾当斥鴳矜。
二十八日夷逆以火轮船窥探三港口
作者：姚燮
朝代：清
体裁：五言律诗

敢肆鲜卑胆，来从内地窥。斤将伤到鼻，燃已急当眉。云压三江动，乌啼万井危。要津犹可据，吾忆李鸦儿。
二更大风雨放舟自甬江下浃口
作者：姚燮
朝代：清
体裁：古风

张帆如劲弓，寸心与为矢。一发不及的，在空势不止。崩沙声过山，低欲我舟委。微命呼吸持，舟已转江觜。沈寒天所泄，怨者但訾水。天水寒拒迎，鸥毛独无毁。我舟轻过鸥，能夺众隘诡。区区三折江，直作池沼视。我吟篇未终，我舟岸已抵。咄嗟破浪游，几人乐忘死？纵此投大溟，瞬息当万里。可惜蓬莱田，而今种荆杞。
二更自宝幢河放舟寒甚不得睡
作者：姚燮
朝代：清
体裁：五言律诗

凄我逢今夕，灯寒一舸孤。水流闻处涩，梦气索来枯。天宇冰霜紧，人间岁月徂。敢教春意蓄，鍊骨到梅癯。
二郎神·破庙
作者：姚燮
朝代：清
体裁：词

灵风悄寂。藓满侍官袍帻。冷一角、松阴晚照，抹过龙蛇坏壁。市羯巫螺曾赛社，银烛底、荔丹蕉碧。邀神福，饱豚啼，老稚共欢剧。堪惜。尘荒雉尾，雨雕鸱脊。闹暗月、琼铺走叶，定有夔魖寄迹。一自青溪鹃树老，可唤转、小姑兰魄。只半堵、傀儡台场，谁听絮虫烟夕。
二龟听法石
作者：姚燮
朝代：清
体裁：七言律诗

石梁云断画巢倾，古壑烟泉送梵声。莲叶污泥归解脱，元天北宿梦峥嵘。吐如有息顽心换，鍊到难磨道骨成。那得生公常拄锡，为渠洒露说无生。
于菟门
作者：姚燮
朝代：清
体裁：古风

微晖澹木色，被石如黄毛。閜然元窍虚，怒作饥声号。岂伊真宰心，亦未除牢骚。特挈九地根，弗使星精韬。野蹯横狐獭，远顾多藏逃。携锄芟乱荆，我能探其巢。视下已万仞，蹴脊当至高。白云堪手搴，恨为风所漂。振袂欲上天，松枝猛相挠。神兽不孤处，驺虞今倘遭。
云华诗二章·其一
作者：姚燮
朝代：清
体裁：七言律诗

春气无枯花得恩，云华善媚月消魂。满衣绣草撩虫思，上箔娟篁狎露痕。小玉轻纨抛妹子，郁金残怨吊王孙。荼蘼褪后枇杷熟，咫尺天涯隔水门。
云华诗二章·其二
作者：姚燮
朝代：清
体裁：七言律诗

绿烟一搦细腰蜂，托命花田最恼侬。风絮搅肠晨梦怯，水沈腻骨晚醺浓。款携琐合寻红豆，小隔纱幮剪翠茸。画烛未残钗燕语，凉飔拂枕玉珑松。
云栖
作者：姚燮
朝代：清
体裁：七言律诗

云栖自古只栖云，略向篁梢见夕曛。随地露光搜定色，过天烟梵写清闻。停沽客系寻秋马，掷饭僧驯挂壁鼢。乱叶一蹊刚罢扫，堕来风箨又纷纷。
五人墓傍见杜鹃花
作者：姚燮
朝代：清
体裁：五言律诗

春色尽零落，杜鹃花自娇。枝低皆日向，力弱易风摇。碧血为谁化，丹心殊未消。我来瞻遗墓，即此想英标。
五凤砖
作者：姚燮
朝代：清
体裁：古风

汉宣信谶甚景武，二十五祀七改元。河东归幸膺玉宝，天禽祋祤招祥翰。乃越神爵纪癸亥，十一更集鄠杜间。颁书甲子易新朔，建章赦诏皇恩宣。洎丙寅岁月辛丑，复临东阙铿华弦。旃涂雏种讵鹑鹬，末运矧复殊黄轩。焦明幽昌托形似，或因见小惊无端。拾遗荒怪洞冥诞，正史借润疑益缘。久欲据理辟誇谬，何止北海偕颍川？即论时事尚涂饰，迂薄教化耽娱安。两京之亡实斯兆，博阳关内空斡旋。昊苍何佑叠彰瑞，甘露洒润黄龙蟠。乐游庙寝没荒草，落日平迤安陵园。长秋月室幻海蜃，北邙石马嘶寒烟。玉磶云沈璧珰碎，飞廉朱鸟谁瓦全？遗文三字蚀青土，区区何啻盐城砖。
五峰山
作者：姚燮
朝代：清
体裁：古风

不劜神仙灵，不䞙将军猛。巍巍五峰，山下有神。能为国除灾，为民逐眚。当具我酒浆，与神酩酊。惟神之来，其风扈扈。惟神之栖，其云莽莽。莽莽扈扈，非猰非㺄。非麟之圉圉，鹿之麌麌。谓天降精曰神虎，宜血食尔一方，以为尔民主。民曰噫嘻，是宜敬之。有不敬者，神不尔怡。当褫尔魄磔尔尸，使尔子孙家室刀兵水火疾疫多灾危。南村伐木，北村锔泥，东村富人醵三十万资，西村贫者与神服役相奔驰。垩神之墀，雕神之榱，朱门丹戺，粲粲绚绚，以为神之祠。趯趯趢趢，扬翿击柷。㧙㧙扑扑，宰羊杀犊。悚悚恧恧，遣巫驱祝。釐我士女，嘉我百谷。愿我皇天，不我殄我戮。愿我官府，不我钳我酷。我戒我勖，我恭我肃，以邀我神之福。赫赫上帝御太清，命左右吏纠窈冥。谓有夫己氏之鬼为厉于世，性黠而貌狞。乃遣六甲，乃檄五丁，轰轰訇訇，惟雷惟霆，灼灼荧荧，惟焚惟倾。尔虎何威神何灵，心无畏惑民太平，五峰之山常青青。
五更不寐作
作者：姚燮
朝代：清
体裁：五言律诗

涩枕支荒壁，凝云切静天。颠童掀梦舞，残火恋膏燃。阔海孤心汩，危巢独树悬。开门抒暗啸，元响发鸡先。
五更赴朝阳洞雾不见日
作者：姚燮
朝代：清
体裁：古风

太阴布空翳，四极交鼢缊。独有鱼灯光，激射苍树根。兹洞一瓮小，犄角东天门。千年通道猿，避人每来蹲。目摄珠蚌浮，引气潜吸吞。遂使颅骨红，砺之成玉痕。至今珊瑚梢，犹挂湘江魂。繄我无仙缘，并靳煦妪恩。返观得内朗，幸不心地昏。中关一黍田，自有子午存。侧耳闻雷辎，轴折疑无坤。但馀北斗高，下揽群象昏。元黄战郊野，古劫难递论。历劫火不灭，乃见牟尼尊。金乌翼已振，大块犹覆盆。肯受冥漠风，坐吹元发髡。去且饮醇酒，匿梦黄河崙。
五更起盥沐礼斗毕作诗
作者：姚燮
朝代：清
体裁：古风

千灵森卫一尺席，中有天河万里汐。星光倒映无数灯，一河贯之为玉绳。白云动旌旆，帝母乘莲华。蹒跚七豕金镮车，骡神前导青髻丫。阿香绣衣霹礰斧，八臂当头火轮舞。罡门日将貌奇古，丈六缨矛挥白虎。灵官赤面负文簿，挟纛能飞腋生羽。彤霞一豁笙璈鸣，下方冻色浮寒冰。孤香不动如缕升，丹田直透泥丸庭。泥丸真人接天驾，手抱芝醽跪倾泻。冻色潜消阳气出，烂烂珠槃跃红日。此日不照四天下，激射吾心九芒赭。帝母鉴我诚，致我辞绸缪。太微白玉三层楼，第十七劫当重修。文昌侍书才气柔，骈林腐语同蚍蜉。待尔怀中五色笔，力回万古狂澜流，穹碑巨制惊天眸。先今为尔换凡骨，姑仍狎世看沈浮。尔亲白发儿黑头，为尔皇民同休休。他年事毕劫亦至，与尔双肩添肉翅，今且毋言未来事。帝母辞罢千灵趋，朗然六合还澄虚，海东独耀红芙蕖。
五松园赋松三章·其一
作者：姚燮
朝代：清
体裁：五言律诗

亭台都废尽，兀兀五松存。巢有新乌语，墙多老藓痕。风声如水至，日气与阴昏。百岁东邻叟，掀髯让尔尊。
五松园赋松三章·其三
作者：姚燮
朝代：清
体裁：五言律诗

山材无稚菀，斤斧日相求。大器将谁晦，危生亦幸留。贞心天月皎，壮气海涛秋。岳观秦时树，凭君当卧游。
五松园赋松三章·其二
作者：姚燮
朝代：清
体裁：五言律诗

花月沸笙歌，繁华瞥电过。输君离世立，奚止阅愁多？剩有蒙茸茑，来缠屈曲柯。买山频易券，奈尔旧人何？
亡妇周年忌辰作
作者：姚燮
朝代：清
体裁：古风

汝死经一年，吾已逃百死。祇今归无家，漂魂蕙江水。蕙江水来东四明，二百里下蛟门城。纡回潮过殡汝处，未肯将吾病魂去。回潮似送汝魂来，海阔云奔孤雁哀。我方倚楼悲忆汝，湿翠当衿堕山雨。昔夜梦汝如昔时，霜后芙蓉颜色凄。隔阑短柳新彫鬓，背竹疏灯旧杼衣。梦醒何处寻残梦，天地斜阳一蝉送。今朝祭汝江上楼，万芦飒沓喧早秋。茫茫江水流复流，寸心逝矣谁能留？殇亡满野兵未休，汝魄东南江尽头。江楼今夜梦堪续，斜月荒郊断蘼绿，去伴烟心汝魂哭。
亡妇忌辰十八韵
作者：姚燮
朝代：清
体裁：五言排律

三年今日满，一哭尽情难。苍海鸿看逝，荒坟日正寒。避他黄叶落，抽我素丝弹。竹折烟无箨，桐枯井易眢。去宵奁阁梦，凉渚水衾单。何处纫鸳衵，奚由整凤翰？兵戈驱侘傺，儿女挈辛酸。苦劫邀天卫，高堂已力殚。野塍寻堕芋，江屋卧秋澜。落日啼鸢树，西风下濑湍。积心如痡毒，浩觅路瀰漫。恻尔裾缘蝶，凄其睇媚兰。发缄黧粉帨，留佩涩明玕。东嘒馀星小，南天有雾拦。奠焚新楮帛，影索旧窗栏。鶄翼回飙厉，鳏鱼大泽乾。泉台泥滑滑，潘岳发鬗鬗。万汇凋零色，都从寸腑刊。
京口二章·其一
作者：姚燮
朝代：清
体裁：古风

将次出京口，尚隔瓜州程。大江如黄流，谁道春来青？群鸦喧岸柳，既散还复盈。霏霏沙日中，东风飘樯旌。连艑各维缆，水逆无由行。长天极遥望，向晚何廓清。平翠递山色，微绿含草情。昏烟郁牛斗，下为南徐城。岘气久疏泄，地险徒屼嵘。屯营昔坚恃，扫荡犹残萍。閒眄错中感，夜色沈冥冥。回波忽飙起，挟我胸怀倾。
京口二章·其二
作者：姚燮
朝代：清
体裁：古风

迢迢北固钟，吹声入篷底。寸念不自持，推枕夜中起。蠡船三尺高，下有千里水。千里东流来，西向去瀰瀰。水上什百舟，各各异乡里。沈沈落月中，不知醒者几。横箫倚孤烛，曼调引悱悱。宕以疏杨风，毕韵转凄靡。閒鸥尔何知，槭槭听江汜。鸥语渐寥落，鸿语接迤逦。群舟叹息声，纷然杂潮尾。他乡有今夕，悲来那能已？
京江晓发
作者：姚燮
朝代：清
体裁：古风

扬子江头残月白，照见青山送行客。江头杨柳吹晓姿，山下飞凫拍沙碛。南风五两潮初起，北下孤帆极逦迤。眼前风景消行路，别后情怀向流水。金樽有酒空如淮，谁能使我欢颜开？
人倚楼题壁
作者：姚燮
朝代：清
体裁：五言绝句

漠漠一湖雨，画桥春水生。柳花飞不散，烟外落莺声。
人日招同杨韫华蒋宝龄杨淦刘泳之江信陈佐钧饮寓斋席上作
作者：姚燮
朝代：清
体裁：古风

诸君各故乡，而我独为客。招饮喜不辞，相劳慰孤寂。沈沈纸阁云阴夕，疏雨当阶响寒滴。窖花夺气舒早红，墙草含蕤媚初碧。眼前静态娱閒饮，礼法无苛令无迫。屠苏漉帽珍珠光，椒饼花猪荐春食。君房言语妙天下，叔夜清谈抗畴昔。生平我辈多离患，不尽今欢亦堪惜。去年仲冬始出门，笠雪篷霜苦行役。草堂素壁诗笺旧，瘦月寒梅梦江国。差欣异地良朋聚，容易筵残转悽恻。哀乐丁年付短歌，天地辛槃几兹席？湖山日霁气清佳，更约苏台试红屐。
人日过邻社作挝鼓戏
作者：姚燮
朝代：清
体裁：古风

彭亨鼓，大如甒。一尺椎，两手舞。村儿牵衣拟相语，荷叶秋田听白雨。工此技者祢正平，裸衣能使曹瞒惊。贱子喙短无由鸣，欲搥地肺搜雷霆。雷霆不在地，风云不在天。一握心腑中，泄气如奔泉，化为金石声渊渊。声何所寄寄以鼓，空山草昧闭万古。今日元音开大吕，明朝耕田栽麦稰。当有丰花两歧吐，为尔重挝媚田祖。
任邱雨后作
作者：姚燮
朝代：清
体裁：古风

远村初火若散萤，麦梢摇动凄然青。长风吹雨去赵北，崩云过地无留声。林丛草黑径不辨，洸洸积水如河平。马头贴水曳轮过，出洼就砥随仄倾。仰看天际乱鸿雁，薄晻尚作残霞明。明光一线射遥海，海色百变浮赭青。海门军舰正巡哨，谁挥长槊驱游鲸。侧闻铃羽过官道，倘来报复滃州城。但得亲属各安堵，敢辞道路苦行征。相投野店觅宵醉，落叶沸与哀弦鸣。夜中梦醒得清霁，流珠隐见天南星。
企喻歌八章·其一
作者：姚燮
朝代：清
体裁：古风

乍闻铜镮声，信手攓罗帏。独立花影中，不知遥望谁。
企喻歌八章·其七
作者：姚燮
朝代：清
体裁：古风

一月不相见，昨宵梦见伊。多少可怜语，只侬心上知。
企喻歌八章·其三
作者：姚燮
朝代：清
体裁：古风

钱刀不足贵，贵其人共求。江水不足恨，恨其无回流。
企喻歌八章·其二
作者：姚燮
朝代：清
体裁：古风

恼人捉搦歌，何如白铜蹄？不是不能唱，颇怨知者稀。
企喻歌八章·其五
作者：姚燮
朝代：清
体裁：古风

晨坐愁无聊，如何夜来醉？六月思桃花，如何一春睡？
企喻歌八章·其八
作者：姚燮
朝代：清
体裁：古风

企喻复企喻，新人不知故。新人一尺罗，故人一疋布。
企喻歌八章·其六
作者：姚燮
朝代：清
体裁：古风

早嫁不舍娘，晚嫁不舍郎。閒嬉过白日，夜来愁上床。
企喻歌八章·其四
作者：姚燮
朝代：清
体裁：古风

画眉苦不长，系带苦不短。恩情及少年，那肯处处断？
伊何人哉五章章八句
作者：姚燮
朝代：清
体裁：四言诗

伊何人哉，聿骏其尚。聿鷟其仪，克犹克壮。天之相兮，君之况兮，国之障兮，民之望兮。（一章）良翰是矜，群丑是惩。匪伊之望，而谁是凭？无俾厥慝，底于庶徵。视沦弗毖，曷绍为承？（二章）大风其飑，扬彼东海。民曰罔瘉，天子寿岂。天子股肱，赫赫冢宰。以惠我休，以惩我殆。（三章）见近维灼，斯揽远纲。兢业其慎，自卫亦臧。自卫之臧，岂曰匪良？有鸟在棘，审色而翔。（四章）令德来贻，福禄尔资。用诫其懔，左右尔依。不僭不忒，不酷不縻。民皆望伊，我曷怆伊。（五章）
会仙峰
作者：姚燮
朝代：清
体裁：古风

凤巢不绿琪花彫，赤城在咫春霞消。媚兰抱瑟去西澥，山屏一角空烟髾。玉蟾沈沈北斗夜，百级琉璃照台榭。山川了了如布棋，万里潢流自高泻。仙之人兮不可期，石鼯松麝相遨嬉。扶摇九万直一瞬，大鹏肯挂眉睫飞？
佌倠二章·其一
作者：姚燮
朝代：清
体裁：古风

痿盲一佌倠，姡然曳其袖。浅之为丈夫，奚供牛马走？惜无夷坚徒，刻画到肤腠。东海澜未清，三年逐遗臭。安得鹤胫长，断之续凫脰。所以卫玠车，不入儋耳陋。
佌倠二章·其二
作者：姚燮
朝代：清
体裁：古风

心非秋�坚，目作玉泽扬。豪奴冯子都，道路慕奇光。太公屠牛佣，伊尹亦要汤。眇尔拥魋结，安睹天王裳？不为君子子，夫夫良可伤。眄伺中道间，竦体徒皇皇。
何文学岳龄索题甬江对月图即送其还海昌并寄怀黄孝廉宪清五十韵
作者：姚燮
朝代：清
体裁：古风

越东火伞张，天海赭一抹。田有乾云声，曾无半蛙聒。峥嵘林壑枯，撑拒万心暍。龟坼井底泥，闰五到六月。嗟予病吻燥，瘦甚不胜葛。每见文叔来，得使眉暂豁。文叔西越人，抱秋内冲谧。手揉八素琼，鍊为七尺骨。读书栖郡斋，旅况苦胶瑟。出门鲜所群，于我独亲昵。示我行看子，春缣拓青雪。百丈沈蟾蜍，明流闪之折。君手琉璃钟，汞气酒心凸。楼角樱桃花，幺翠静相媟。郁金微飐香，缭尔醉眼缬。谁知苍莽中，夜愁旷与绝。屈平赋九章，其韵多菀结。孤竹琅玕蜷，吾能辨坚节。迩来六邑民，袖臂谢耕莂。抱镵搜氿泉，但沃牛背裂。稽首诉乖龙，罔乞雨仙血。可怜号哭乾，塞耳到列缺。矧乃阴战阳，天戾横妖�。平地浮讹言，鬼符护门楔。毒蛊欺睡魂，莫凭巫咒谲。颠倒作息恒，悬书畏穷诘。未习焦京书，理难五行抉。此事君见闻，言愧我辞劣。怅惘增忧虞，吟已一月辍。皓日翼尘云，君来过蓬室。对影同涸鲋，有飙气炎歘。谓将抱襆归，索诗慰饥渴。君志托沦涟，吾意隐嵬崛。似来山鬼痴，含睇祟吾笔。安有铜琶谣，为君写清越。明朝七月朔，秋意动烟樾。六合晚阴紧，城野束忘阔。急泻倾大盆，檐溜走突□。膏彼垂死心，一一转蠕活。作厉九土祅，藉兹散沈阏。逆知行者怀，鬯亦等薰祓。初红蓉欲华，旧绿草重蘖。斯时钱清江，凉翠四岚泼。菱女划画艇，芳期感荷歇。媚尔白袷单，拥书悦晨发。惜我局牖下，疢身拟黥㓤。罔随鶱霄鸿，试翮向寥泬。归见黄涪翁，即此示颠末。荒渚羃乱星，落叶浩蓬勃。须念穷居人，疏灯听鸦嘎。
何绍基绍毅昆季招同沈尧许瀚江亭饮酒
作者：姚燮
朝代：清
体裁：七言律诗

八窗明翠划烟波，静阁高筵谢绮罗。对酒山川芳草阔，入关风雨乱云多。几人早遂弹冠愿，有客能为拊缶歌。晚磬声中吾醉矣，醉看归鸟下林阿。
佘文学梅听屠生说马僧事证之随园所书者纪以古诗属余同作为制椎埋篇一章并录佘君诗于后
作者：姚燮
朝代：清
体裁：古风

亡命成大功，隐姓椎埋徒。出入虎齿牙，魁然完头颅。头颅铁所成，拗折惭邾娄。好马称马僧，诡迹惊庸胥。十年漂中州，提挈金环娘。金环青楼姝，削发偕逃逋。秦�真趫材，袒裼挥风胡。卖技经蒲州，肥橐拴騊駼。左乘骖红驹，皂衲鸳鸯襦。日黯中条山，冰走河壖狐。土窟开地亹，野店投穷途。手解杏叶鞯，莝饲堆黄刍。束袜缠裲裆，不佩金仆姑。杀人如刈菅，赤手金堪胠。得金来媚娘，脔豕蒸牛酥。堂皇东厢开，锦榼翻�毹。狂嬲明灯旁，醉面蜷虬须。击缶歌秦声，月气流乌乌。有客装多金，隔牖危同居。问客来何方，金亦谁所需？客言雅玛图，佐檄投军台。金乃大帅贻，贻客还东吴。大帅威远侯，鄂国为前驱。密幄聚米筹，弹指降枭貙。枭貙贴毛伏，不敢相龃龉。赫赫狄天使，部落尊神荼。僧闻客所言，挽客跳欢愉。顷我觑尔金，杀尔诚区区。我亦客将军，杀尔非丈夫。将军百战身，仗我犹锟铻。解阵邀凯勋，实我资谋誧。客听毋畏烦，为客陈其由。我本客同乡，卑贱侪厮舆。横行患乡党，大猾交群狙。群狙太湖盗，累绁遭官俘。单辞凭左验，名与仇家诬。更名逸万里，出边山岨峿。岨峿复崎岖，狼径蛇衙衙。雪界无好天，短日荒西晡。毳幕环风刀，趾蹴星根榆。健儿赤鹰目，刺猬连腮胡。角力拜弟兄，窃马剸休屠。窃马久知马，少骏多罢驽。罢驽不足骑，隽乘蕃牧无。戈壁横玉门，苜蓿烟摧枯。维时青海酋，率鬼骄哮虖。人皮剪藤甲，兽革鞔骨腢。卞防鲜绿旗，流血腥乌苏。待围铁儿山，虏与兀赤诛。岳公中原来，兵统天皇符。前队冲羽林，后队骠骑趋。左队龙武矛，右队苍头殳。渠率环中营，谍使招余吾。公马锦斑骍，回靶兰筋舒。公实爱此马，此马能扼軥。竹批渥洼耳，铜剃纤离�。众辔蜷局行，一一皆不如。见马垂我涎，顾我心踌躇。黑衣严夜装，走向公营踰。公营密鼙钲，公营森犀渠。候骑多孟贲，校尉多专诸。我手升厓猱，我足缘藤鼯。横可百丈溪，纵可千仞郛。披坚洞钺门，拉朽开镂戵。公方豢此马，张火传圉奴。公裘披鹔鹴，元靴青霞襦。公身七尺长，矘眄庞眉臞。顾影旋遭禽，禽我投罗罦。罗罦深且阴，熊铩鸺鹠笯。自分无完肤，臡作刀砧臑。诘我来何为，稽拜陈嗫嚅。我实爱公马，胆敢为穿窬。公言尔爱马，爱马亦丈夫。丈夫图出身，自贱终区区。公首为我点，公手为我扶。扶我携我手，入帐开肴厨。鹿角三棱觚，缥粉莲华壶。自饮并饮我，我心终危㥚。帐外何所有，九䍐悬琅弧。帐中何所有，四柱蒙罽氀。帐中亦有几，臂烛羊脂粗。帐中复有帐，方枕承华铺。公醉齁齁眠，我立躬曲痀。诘朝赐马骑，左右从公趋。趋向大帅门，陈告释我辜。与我守备衔，勉我宜慎持。我身公生之，我身公之躯。不报非丈夫，爵禄还区区。爵禄还区区，报公当何如？有贼罗卜藏，狡横当诛锄。卜藏有其母，密函投降书。丹津与台吉，两酋联穹庐。两酋狗彘心，但贪金玉珠。胸囊金玉珠，背插刀双鐻。别公日月山，冲雾行咨且。冲雾三十里，血茧争砂䃴。行抵贼母营，綦跱增嗟吁。固垒袤元墙，喋血纷妖鴸。碧火弹蒺藜，触面皆杷欋。刁斗夹觱篥，似有清歌娱。我手升厓猱，我足缘藤鼯。横可百尺溪，纵可千仞郛。至此愁技穷，安能达重阇？不能达重阇，怯怯非丈夫。怯怯非丈夫，性命还区区。踊跃重踊跃，一瞥投瓠�。窥帐见贼母，方面六十馀。头上鸡距冠，八钗垂珊瑚。身上红锦袍，绣线缠芙蕖。蛮姬环天魔，高髻翩�裾。缇彀六七军，揭刃防夔魖。诘我来何为，稽拜陈嗫嚅。我奉帅命来，不测匪所虞。大帅有谕言，我娘岂顽愚？以娘贤德媰，以娘忠义媭。以娘识进退，以娘明赢输。奉娘云雀毛，为饰軨猎车。与娘紫艾缨，为缘貂襜褕。献娘山麝香，为爇沈燎垆。母目目二酋，二酋欷且歔。有口犹戚施，有面犹籧篨。我掣背上刀，厉声喧烦挐。�嵲莎河峰，可以沈沮洳。三苗例刑窜，敢犯唐尧都。待降何戚施，待降何籧篨？不降非丈夫，杀尔诚区区。前骑吹笳芦，后骑调笙竽。左骄束丹牲，右骑絷元菟。咨且十馀骑，母挟二酋俱。往叩将军前，稽拜陈嗫嚅。枭馘悬大旗，閒道驰岷泸。火阱焦头啼，安辨罴与獳？有鼍何逢逢，将军命我枹。有羊何觺觺，将军招我刳。半月开昆崙，一朝驱槃瓠。将军告大帅，大帅噫而愉。谓我非伛侏，谓我诚丈夫。爵禄宁区区，荣尔当何如！稽拜大帅前，待陈还嗫嚅。已保首领全，已活骸骨枯。只愿生还乡，欢喜听吴歈。厚赐不敢辞，弃马还乘驴。四野浩荡平，谁来禁我徂？去岁游陉州，今岁行中都。中都劫贼薮，非我尔其殂。尔亦军帅客，尔亦真丈夫。山身同一门，生尔真区区。犨麋两恶少，横脑巾髹涂。适从百梯关，联臂鞭的卢。系鞭向北槽，宿舍西厢租。铁担三百觔，犀利摧刀鈇。意将攫尔金，且复劙尔膜。侥倖逢我来，使尔魂重苏。担已屈作环，禁马类槽猪。两贼已远逃，强胆均戢除。两马偕妇骑，明当别有图。身愁与人奴，名恐与人污。异日天壤逢，尔但马僧呼。客闻马僧言，稽拜陈嗫嚅。我客真丈夫，生我宁区区。生我非区区，报客当何如？肥肉客所赐，良酒客所储。酒良兼肉肥，析粟还烹蔬。奉僧上座上，两客交承盂。僧妇依并肩，长袖垂缯繻。眨眼杯心鸿，仰首抽属镂。属镂一以挥，败柳�根株。河云浩莽莽，天色相模糊。万里通掌中，西陕东番禺。南闽北燕赵，清界无罞䍢。劝客前路行，善保千金躯。客行僧亦行，瀚海空鹥凫。至今峨嵋坡，不复栽萑蒲。
佛顶山
作者：姚燮
朝代：清
体裁：五言律诗

已觉诸峰下，身还耻雁高。规中天有尽，象外劫谁逃？蓬弱仙之宅，风波逝者慆。人间无坦地，几辈息尘劳？
作放歌行七章遣醉·其一
作者：姚燮
朝代：清
体裁：古风

建安七子开诗户，似料开元有李杜。大鹏翼障天门云，蓬莱高楼月愁午。桃花一朵开九春，彭篯李耳皆故人。西方牟尼戒食肉，帐心蚊翅垂如轮。杀人铦刀袖三寸，雷车响哑风马钝。短足未踰四大洲，头戴葫芦气沈闷。北风吹花红雪飘，翠翎下上云扇摇。回春不唱黄竹谣，后来童子青发彫。
作放歌行七章遣醉·其七
作者：姚燮
朝代：清
体裁：古风

酒为鸿濛天一水，开辟初皇杜康氏。刘伶李白真皇孙，不肖常虞辱先轨。小臣龌龊化外民，日餐羞饭焚劳薪。文章啁啾屋角鬼，妻孥拉杂檐眉尘。其人可人书可火，万古中间漂一我。攘臂不行杜老前，抱席难安屈公左。吁嗟天地毋瞆聋，常留佳日兼好风。神仙将相皆裸虫，有不死者东王公。
作放歌行七章遣醉·其三
作者：姚燮
朝代：清
体裁：古风

敛钱醵饮看杀马，冯妇辞车笑趋野。丈夫一身儿女多，恨血溅流满腔赭。青衣入门官降符，玉苗劫索蓝田租。荆公腼觍出乡塾，春郊蝴蝶如亡逋。凄霜满天芳草杀，山路崎岖平路滑。金楼一掷徐妃尸，铁甲西南走貂豽。狗屠不见樊将军，宽衫大帽来何人？十千美酒供半醺，画帘那有峨嵋云？
作放歌行七章遣醉·其二
作者：姚燮
朝代：清
体裁：古风

觅火搜寻鬼门路，旧侣相逢不相忤。鸳鸯绮绣衣八箱，初嫁新人泣迟暮。黄金筑墙白玉堂，羽林传宣貂帽郎。膝迎缇骑受三木，杜鹃血染麻衣霜。丁年佣书老豢犊，醉得黄金梦华屋。广州十丈红棉花，照见榆关数星绿。病爷夜呻席荐高，阿郎催制宫锦袍。伏波海柱铜不牢，巨船入漈风颾颾。
作放歌行七章遣醉·其五
作者：姚燮
朝代：清
体裁：古风

铁笔不市董氏狐，龙门通腹文章儒。消磨万古祇日月，地随天运成名都。凤凰鸺鹠有凶吉，孔雀独飞眇俦匹。东家大姑珠翠头，贩妇竿挑一裈虱。富贵如火贫贱灰，妓魂夜语铜雀台。酒酣不照始皇镜，阿瞒空有天人才。琼浆灌老漆园菌，当路谁思墨蒙膑？哀哉黄雀网中窘，尚剔纤毛怨风紧。
作放歌行七章遣醉·其六
作者：姚燮
朝代：清
体裁：古风

僬侥骂人妒长肘，长爪书生吾小友。翩翩惨绿处女姿，五百觔椎挟能走。清淮浊汉盘足跟，眼光收摄旋螺纹。月宫八万四千户，新从南角开一门。烛龙出入寡娥怒，散发吹笙召烟雾。苍颉作帝真宰愁，雷劈青天断梯路。以德翼世君臣和，后夔何知阿子歌？薰风日饮颜常酡，出身不假唐六科。
作放歌行七章遣醉·其四
作者：姚燮
朝代：清
体裁：古风

布衣长揖韩荆州，立门弟子皆清流。魏晋滥觞不足训，西风堕橡骄猕猴。六朝天子淫荡祖，脔割山河饵雌虎。鞭梏重泉禹鼎奸，青面阎罗编肉谱。清风无情吹白杨，明月不满团扇亡。空山妖虎饿垂死，花穴狐狸方艳妆。何如土锉煮败蕨，香雾春深拥蟾窟。泰山压顶口衔碣，不肯封侯攘仙骨。
作歌赠韩式桐
作者：姚燮
朝代：清
体裁：古风

老军不能挽劲弦，好女颜色争少年。春灯彻夜宴桃李，屋角秋树谁相怜。岂真努力忘及时，鬓丝听尔秋风吹。秋风吹鬓鬓丝落，秋雨飘花花气颓。韩君五十不得第，尚敢摩云拓天势。家从别后已廿载，途到穷时无一涕。漫矜贾董擅文章，谁信皋夔匿经济？庄蝶栖心真栩蘧，晋马骖尘极回裔。遇我西巷头，邀我登酒楼。佩带有长剑，可惜非纯钩。自翻新曲弹箜篌，清气飒飒来梧楸。仰看天半动鸿影，鸿影远落城南邱。芳草不尽烟浮浮，其下沟水东西流，我犹未免生烦忧。而君手拂白麈尾，曼声转作纡徐讴。皎如玉立髯修修，望者疑是神仙俦。神仙不食玉皇俸，须从猿鹤山中游。山中之人弗相顾，挥之末路同閒鸥，尔鸥飞飞飞且休。春江英英蘋叶绿，秋江芙蓉剪湘縠。江鱼如针菰米熟，月渚星矶可栖宿。尔诚为鸥我当鹜，养成白羽轻六铢，浩荡乾坤谢羁束。君不见锦衣驷马云盖车，扬扬气摄村侏儒。功无可纪传无书，委蜕而逝神还虚。声名一瞥飘风徂，君虽老矣归有恃，必来求此将何需？
供花
作者：姚燮
朝代：清
体裁：七言律诗

绮石文瓷一色青，閒姿娱我梦初醒。弥天雨露归春瓮，绕阁江山入画屏。良友申将兰杜思，微风索作佩环听。不嫌瘦弱能超洁，与尔真同影恋形。
侣云先生遗墨为张徵君题
作者：姚燮
朝代：清
体裁：七言绝句

断楮零缣如败叶，风中狼藉问谁收？泣持片羽悲兄死，弟在江湖已白头。
信宿北墅即事十一章·其一
作者：姚燮
朝代：清
体裁：五言律诗

竹气深留屋，山光乱入扉。扫苔安画砚，贴瀑卸琴衣。伫送斜阳去，閒看晚燕飞。松枝吹艾纳，静挹得霏微。
信宿北墅即事十一章·其七
作者：姚燮
朝代：清
体裁：五言律诗

寂寂藤阴露，能浮枕气香。背灯出河汉，汎梦抵潇湘。起窣重帘下，差禁病骨凉。隔庭天海阔，遥夜正鸿翔。
信宿北墅即事十一章·其三
作者：姚燮
朝代：清
体裁：五言律诗

丛桂小山意，清流大泽心。独姿明瘦菊，交语妥纤禽。野屐閒廊过，春樽堕梦寻。归装须不促，好日耐登临。
信宿北墅即事十一章·其九
作者：姚燮
朝代：清
体裁：五言律诗

奚奴担榼过，赌醉递开筵。静酌通兰思，狂吟警鹤眠。感深天宝话，禊集永和贤。酒户吾惭窄，寻诗耸瘦肩。
信宿北墅即事十一章·其二
作者：姚燮
朝代：清
体裁：五言律诗

凉烟媚玉柯，香露上身多。解得小红怨，曾无太白歌。捻花听蟋蟀，数石面陂陀。自惜青鞋软，墙阴避露莎。
信宿北墅即事十一章·其五
作者：姚燮
朝代：清
体裁：五言律诗

牡丹三十本，幺凤有春巢。桐色搀鲜翠，霜华冻暗苞。帘疏云自漏，磴仄月微凹。料想湔裙节，啼莺惯笛淆。
信宿北墅即事十一章·其八
作者：姚燮
朝代：清
体裁：五言律诗

饭罢花延坐，吟馀草学删。回岩资匠巧，宽圃借农閒。地得烟云邃，天完木石顽。幸抛城市役，莫任酒杯悭。
信宿北墅即事十一章·其六
作者：姚燮
朝代：清
体裁：五言律诗

微雨海棠院，深丛翡翠啼。澹黄吹叶乱，紧绿束阑低。众卉供怜媚，孤怀与怨凄。待弦湘女瑟，弄曲慰幽栖。
信宿北墅即事十一章·其十
作者：姚燮
朝代：清
体裁：五言律诗

蘼芜香欲断，我复吊王孙。但与留閒蝶，谁怜掩舄痕？乱离胡马泪，飘泊蜀鹃魂。尚有名园属，沧桑未忍论。
信宿北墅即事十一章·其十一
作者：姚燮
朝代：清
体裁：五言律诗

便留千日住，捲襆总须归。复步寻馀景，迟行恋夕晖。鹿盟当后践，山侣暂今违。款款云相送，绵绵意莫挥。
信宿北墅即事十一章·其四
作者：姚燮
朝代：清
体裁：五言律诗

独倚萝心阁，平看双髻峰。白浮天界雾，青入海门松。瑶想真仙步，烟声隐士舂。输他飞雁疾，拂过玉芙蓉。
倒犯·荒关
作者：姚燮
朝代：清
体裁：词

且莫说、天门井陉，汉榆苍古。弓鞍晓度。烟林外、断鸡催雨。黄金满驮，搜马穷边无人阻。挂吟橐红杨，雁驿栖髯簿。吏军孱，势难虎。刁斗渐阑，戍帐灯昏，衔沙凉月吐。旧气紫已灭，但秋赭，浮烟楚。剩四扇、斜门柱。借河阴，莲华山色拄。甚镜道尘恬，抱钥严稽拒。过鸿愁铩羽。
倚楼有忆
作者：姚燮
朝代：清
体裁：五言律诗

暗楼生暮气，独酌写愁歌。静月涵江阔，颠风入絮多。天低看鹭立，草尽有帆过。客也孔巢父，吾知在涧阿。
倚楼赋秋思
作者：姚燮
朝代：清
体裁：七言律诗

山带川衿入夜光，静中秋思析毫芒。鱼边月气吹灯白，柳缝风丝袅发凉。拟棹别洲寻晚芰，乍惊暗草语初螀。病腰自惜东阳瘦，起放重帘检剩香。
倚江上楼
作者：姚燮
朝代：清
体裁：古风

一鸟下远天，风止翮逾速。微命饱有资，适机谢群辱。吾楼无杂林，山川照孤竹。凉日何沄沄，深江晚生缛。空舟横岸阴，童来洗新犊。俯弄云影閒，人影自惊绿。未识秋已深，犹唱采蘋曲。解兴不泥时，坦怀泯污俗。愧吾废惰身，含生负晞沐。古隐难践希，委心向谁属？
借山租水居图为阮福瀚题
作者：姚燮
朝代：清
体裁：五言律诗

绝壑松篁翠，楼台沈夕烟。寸心搆元象，突兀起当前。天地浩灰劫，园林多变迁。何当从我去，横瑟听瓶泉。
借托
作者：姚燮
朝代：清
体裁：七言律诗

新绿重湔旧袷痕，小镮如兽齧重门。江南泊燕花春老，屋上啼乌斗夜昏。玉面画楼窥客躄，金钗密烛醉臣髡。梦醒留得红芜泪，蘸湿东风蛱蝶魂。
偕同乡友宴崇文门邸园归而有诗
作者：姚燮
朝代：清
体裁：古风

黄雀自语樱桃枝，暮林来索停云诗。雏儿泥唱小红曲，病人愁对新绿卮。梦回冰簟初凉转，一寸乡心似荷卷。不须静挹沈香薰，腻袖分明得苍藓。诸君放诞无束羁，我还左袒新葛衣。高风远郭孤鸿下，小雨空阶一蝶飞。各含幽想眷团扇，那有閒情问夕晖？不辞百罚蒲萄酒，碧月沄沄动杨柳。醉谁扶我上雕鞍，驮梦天街踏星斗。